
expresa su mes espontaneamente. Un 
anecdota cu Padu mes a yega di conta 
y cu ta forma parti di su biografia ta- 
bata cu un dia ora cu e tabata un mu- 
cha di 8 aña, a scucha un bunita melo- 
dia cu a bin for di un piano ehecuta pa 
Rufo Wever, kende tabata 3 aña mas 
grandi cu Padu. Destino a encarga su 
mes pa uni e dos talento Arubiano pa 
produci obranan inmortal, entre nan 
nos Himno Nacional Aruba Dushi 
Tera. 


Continuacion riba Pag.31 


Ultimo ayo na Juan Chabaya ‘Padu’ Lampe 


ORANJESTAD - Ayera tardi a 
tuma luga e ultimo ayo na Juan 
Chabaya Lampe, cariñosamente 
conoci como Padu, y artistica- 
mente como Padu del Caribe, ca- 
minda e ilustre yiu di tera a wordo 
hiba na su ultimo luga di sosiego. 

Durante e ultimo añanan, y despues 
cu Aruba a logra su Status Aparte, 
Padu a bira un icono artistico di nos 
identidad cultural, y asina el a yega 
conkista e titulo bon mereci di nos 
Tata di Cultura. 

Cantidad di hende di tur sector di 
nos comunidad a presenta na kerki 
protestant den Wilhelminastraat pa 
expresa nan palabra di condolencia 
y solidaridad na Padu su famia, entre 
nan su yiu muhe Vivian y manera un 
yiu, Victor Samuel. Tambe Padu su 
nietonan Ervin y Sonia Anaya, demas 
famia, amigonan y conocirnan. 

Gradicimento di famia 

Padu su nieto Ervin a dirigi algun pa- 
labra conmovedor, unda el a bay den 
recuerdo, tempo cu e tabata un mu- 
cha, recordando algun faceta di Padu 
su bida, entre nan e perdida duro di su 
casa Daisy. Un etapa cu a costa duro 
pa e musico por a recupera di dje, y fi- 
nalmente el a logr’e. “Den e segunda 
parti di bo bida, despues cu nos wela 
stima no tabata t’ey mas, bo a mustra 
nos cu un curason si por cura. Cu un 
bashi por yena bek y cu un alma por 
sana,” Ervin a expresa. 

E1 a gradici fundacion Padu cu ta tra- 
hando pa preserva e herencia cultural 
di su welo. Tambe el a extende su 
palabra di gradicimento na gobierno 
pa e bunita plasa cu a wordo construi 
na nomber di Padu. Pero tambe pa e 
tributo cultural postumo di diahuebs 
anochi riba dicho plasa. Igualmente 
tur e artistanan, musiconan, conhunt- 
onan di baile, canto, poesia y teatro pa 
e bunita homenahe aki. “Nos no por 
a pidi un despedida mas grandioso cu 
esey pa nos Padu,” el a bisa. 

Un despedida sin ayo 

Padu Lampe tabata un musico vir- 
tuoso y un persona multifacetico 
den diferente tereno cultural. No 
solamente e tabata un habil pianista, 
sino cu e tabata compositor y co au- 
tor. Igualmente el a explora mundo 
di literatura cu tema metafisico y arte 
plastico. E tempo aya, Padu del Ca- 
ribe a bira un di e poco artista naci na 
Aruba cu a bira asina popular den nos 
region, y den otro paisnan manera 
Merca y Hulanda. Cu su creatividad, 
el a stempel un seyo unico dunando 
un identidad musical nacional. Ora 
cu Padu tabata toca ya sea na Venezu- 
ela, Merca, Cuba, Republica Domin- 
icana, Hulanda, Colombia, Puerto 
Rico, etc... tabata manera Aruba ta- 
bata toca. 

Padu su vocacion pa musica tabata un 
don cu a wordo descubri durante su 
epoca di mucha. For di casi 9 aña e 
mucha Padu su interes pa musica a 

‘Gobierno no ta participe den deliberacion entre Citgo y su trahadonan’ 



ORANJESTAD - Tocante 
e deliberacionnan an- 
dando entre CITGO y su 
trahadonan, Gobierno di 
Aruba ta informa cu esaki 


ta algo netamente entre 
CITGO y su trahadonan. 
CITGO a cera contract- 
nan laboral cu cada em- 
pleado separadamente. 


Segun un comunicado di go- 
bierno, ta trata di contractnan 
individual den cual Gobierno 
di Aruba no ta participe. E 
contractnan aki ta cera en- 
tre dos partido priva a base 
di leynan vigente na Aruba. 
Na momento di disputa, por 
acerca Mediador di Gobierno 
como instancia oficial di Go- 
bierno. 

Asina mes, teniendo cuenta 
cu e trahadonan, Gobierno a 
haci un esfuerso adicional ora 
di negocia e Memorandum 
of Understanding y a exigi di 
CITGO cu CITGO mester 
cumpli cu nos leynan y cu 
su trahadonan. Fuera di exigi 
pa CITGO cumpli cu su tra- 
hadonan, Gobierno a exigi 


pa CITGO cumpli cu tur e 
contratistanan y e vendornan 
cu a duna servicio na CIT- 
GO. E contratista y vendor- 
nan ainda ta en espera di nan 
pago. E espacio cu Gobierno 
tin pa por haci mas ta limita 
pa ley, segun e comunicado. 
Gobierno a tuma nota di e 
preocupacion y peticion di al- 
gun sindicato cu kier pa Go- 
bierno tuma e trahadonan di 
CITGO over. Gobierno bao 
di e circunstancia actual, e 
presion di Conseho di Minis- 
tro di Reino via CAFT, no tin 
e posibilidad pa tuma ningun 
trahado over. Ademas CIT- 
GO no a cumpli cu su ob- 
ligacionnan di paga impuesto 
a base di contract. Otro sindi- 
cato kier pa RdA tuma e tra- 


hadonan over. RdA tampoco 
por haci esey, pasobra RdA no 
tin entrada pa loke ta concer- 
ni e refmeria ya cu aki tam- 
poco CITGO a cumpli cu su 
obligacion contractual. 

Gobierno di Aruba ta buscan- 
do un otro operador pa tanto 
e terminal como e refmeria, 
pero no ta asina leu ainda. 
Ta e operador nobo lo dicidi 
en cuanto di trahadonan cu 
e lo tuma den servicio. Den 
esaki, Gobierno tampoco tin 
un bos. 

A pesar di esaki, Gobierno lo 
haci tur loke ta den su alcance 
pa e operador nobo duna em- 
pleo na mas tanto trahado 
posibel, e comunicado ta fi- 
nalisa bisando. 


Resultado principal di cifranan di importacion y exportacion, di tres kwartaal 2019 


ORANJESTAD - CBS ta duna e 
siguiente informacion riba cifra 
di importacion y exportacion di 
di tres kwartaal 2019. 

Importacion total, den peso, a reg- 
istra un subida di 1.3% den di tres 
kwartaal di 2019 (159.8 mln kg) 
compara cu e mesun periodo den 
2018 (157.7 mln kg), den balor, a 
subi cu 4.2% di Afl. 561.4 mln pa 
Afl. 584.8 mln. 

Importacion pa e zona franca di 
Aruba* (peso) 

Importacion pa e zona franca di 
Aruba pa e di tres kwartaal di 2019, 
a subi cu 0.6% di 157.4 mln kg na 
2018 pa 158.4 mln kg na 2019. Du- 
rante e periodo aki diesun (11) di e 
bintiun (21) seccionnan a registra un 
subida den importacion den peso pa 
e zona franca di Aruba. E subidan- 
an mas grandi ta den e seccionnan 
“Ekiponan di transporte” (1.2 mln. 
kg), “Metalnan comun y trabounan 
deriva” (0.7 mln. kg) y “Obranan di 
piedra, gips, cement of asbest” (0.7 
mln. kg). E caidanan mas grandi ta 
den e seccionnan “Palo, carbon y 
materialnan di palo” (-0.7 mln. kg). 
Ademas, caidanan a wordo registra 
pa e seccionnan “Animalnan bibo y 
otro productonan di origen di ani- 
mal” (-0.6 mln. kg), “Productonan 
mineral” (-0.4 mln. kg), “Produc- 
tonan vegetal” (-0.3 mln. Kg), “Ma- 
terialnan pa fabricacion di papel y 
materialnan di papel” (-0.3 mln. Kg) 
y “Productonan alimenticio” (-0.3 
mln. Kg). 

Importacion pa e zona franca di 
Aruba (balor) 

Importacion pa e zona franca di 
Aruba pa e di tres kwartaal di 2019, 
den balor, a subi cu 2.2% di Afl. 
553.9 mln na 2018 pa Afl. 565.9 mln 
na 2019. Dies (10) di e bintiun (21) 
seccionnan, a registra subida den 
importacion den balor pa e zona 
franca di Aruba. 


E subidanan mas grandi ta den e sec- 
cionnan “Ekiponan di transporte” 
(Afl. 8.4 mln), “Diferente tipo di 
articulonan fabrica” (Afl. 7.9 mln.), 
“Metalnan comun y trabounan de- 
riva” (Afl. 3.8 mln) y “Perlanan real 
y otro tipo di piedranan precioso” 
(Afl. 2.4 mln.). 

E caida mas grandi ta den e seccion 
“Productonan mineral” (Afl. -4.1 
mln). Ademas, caidanan a wordo 
registra pa e seccionnan “Produc- 
tonan alimenticio” (Afl. -3.3 mln) 
y “Productonan kimico” (Afl. -3.0 
mln) respectivamente. 

E importacion pa e zona franca di 
Aruba menciona anteriormente ta e 
resultado di Importacion via Lama y 
Importacion via Aire, cual tawata tin 
e siguiente efectonan: 

1. Importacion pa e zona franca di 
Aruba* via Lama 

Importacion via di Lama pa e zona 
franca di Aruba, den peso, a regis- 
tra un subida di 0.5% den e di tres 
kwartaal di 2019 (157.4 mln kg) 
compara cu e mesun periodo den 
2018 (156.7 mln kg), den balor, ela 
subi cu 1.9% di Afl. 464.8 mln pa 
Afl. 473.5mln. 

2. Importacion pa e zona franca di 
Aruba via Aire 

Importacion via di aire pa e zona 
franca di Aruba, den peso, a regis- 
tra un subida di 32.6% den e di tres 
kwartaal di 2019 (1.0 mln kg) com- 
para cu e mesun periodo den 2018 
(0.7 mln kg), den balor, tin un subi- 
da di 3.6% di Afl. 89.1 mln pa Afl. 
92.3 mln. Importacion pa e zona 
franca di Aruba* pa “Companianan 
grandi” Importacion pa “Compa- 
nianan grandi”, den peso, a subi cu 
12.4%, di 23.4 mln kg den e di tres 
kwartaal di 2018 pa 26.2 mln kg den 
e di tres kwartaal di 2019, mientras, 
den balor, tin un subida di 5.7%, di 
Afl. 60.9 mln pa Afl. 64.4 mln. 

Exportacion total 

Exportacion total, den peso, a regis- 
tra un subida di 1.1% den e di tres 


kwartaal di 2019 (4.7 mln kg) com- 
para cu e mesun periodo di 2018 
(4.6 mln kg), mientras, den balor, el 
a subi cu 18.9% di Afl. 29.8 mln pa 
Afl. 35.4 mln. 

Exportacion for di zona franca 
di Aruba (peso) 

Exportacion for di e zona franca di 
Aruba, den peso, a registra un caida 
di 5.8% den di tres kwartaal di 2019 
(3.9 mln kg) compara cu e mesun 
periodo den 2018 (4.1) mln kg). Di- 
escuater (14) di e bintiun (21) sec- 
cionnan, a registra un caida den peso 
den e exportacion pa e zona franca 
di Aruba. E caidanan mas grandi ta 
den e seccionnan “Metalnan comun 
y trabounan deriva” (-0.5 mln kg), 
“Obhetonan di arte, piezanan di 
coleccion y antiguedadnan” (-0.2 
mln kg) y “Productonan alimenti- 
cio” (-0.1 mln kg). E subidanan mas 
grandi ta den e seccionnan “Materi- 
alnan pa fabricacion di papel y ma- 
terialnan di papel” (0.5 mln kg) y 
“Makinaria y ekiponan electronico 
(nobo y renoba)” (0.1 mln kg). 

Exportacion for di zona franca 
di Aruba (balor) 

Exportacion for di e zona franca 
di Aruba, den balor, a registra un 
subida di 7.2% den di tres kwartaal 
di 2019 (21.7 mln) compara cu e 
mesun periodo den 2018 (Afl. 20.3 
mln). Shete (7) di e bintiun (21) sec- 
cionnan, a registra subida den balor 
den e exportacion pa e zona franca 
di Aruba. E subidanan mas grandi 
ta den e seccionnan “Perlanan real 
y otro tipo di piedranan precioso” 
(Afl. 2.9 mln), “Makinaria y ekip- 
onan electronico (nobo y renoba)” 
(Afl. 1.1 mln.), “Ekiponan di trans- 
porte” (Afl. 0.6 mln) y “Cuero di 
animal y otro materialnan di cuero” 
(Afl. 0.5 mln). 

E caidanan mas grandi ta den e sec- 
cionnan “Instrumentonan, apara- 
tonan y ekiponan optico” (Afl. -2.1 
mln), “Obhetonan di arte, piezanan 

Enfoke pa 2020 pa CAA ta videogaming 


ORANJESTAD - E aña 
aki, Consultorio di asun- 
tonan di adiccion (CAA) 
lo ta trahando hunto cu 
otro instancia pa acerca 
mas na comunidad, pa 
ofrece mas informacion 
y continua e trabou cu e 
consultorio ta eherciendo. 

Arthur Comenencia, ver- 
pleegkundige di CAA a duna 
di conoce cu lo cuminsa den 
e Carrousel 2020 hunto cu 
diferente departamento con- 
cerni cu e problema di adic- 
cion. “Mi ta kere, mirando 
esaki ta trahando hunto pa 
yega na pueblo, pa nan con- 
oce kico nos trabou ta y kico 
nos ta bay bin cune pa asunto 
di videogaming.” 

Nan ta enfoca e proximo 
lezing riba adiccion pa vid- 
eogaming. Mayornan y cli- 
ente ta pidi pa duna informa- 
cion tocante videogaming, pa 
motibo cu ta ripara e prob- 
lematica cu tin di mucha of 
adulto cu ta pasa oranan largo 
riba telefon, videogaming en- 
tre otro. 

Entre muchanan por ripara 
cu scol ta bay atras, e com- 
portamento ta bat atras, e par- 
ti di higiena ta bay atras, pues 
4 e ta alarmante’. Sinembargo 
e ta bisa cu tin mayornan 
tambe ta pega den videogam- 
ing, particularmente wega 
riba telefon. “E mayornan ta 
preveni e mucha pero mayor 
tambe ta haci’e.” 

Comenencia ta bisa cu den 
e begeleiding pa mucha, e 
mayor ta hunga un rol im- 
portante. “Na comienso e 
mayor mester haya e begelei- 
ding, pues nos ta pidi e mayor 
bin hunto cu nan mucha.” 
Asina nan por wak e prob- 
lema miho. Si CAA ta ripara 
cu e problema ta mas avansa, 
e ora nan ta bin cu psicologo 
of psikiatria cu ta traha cu nan 
departamento mes. E plan ta 
keda pa educa e mucha. 

Segun Comenencia, un may- 
or semper ta hunga un rol. E 
mayor mester duna okay pa 
begeleid e mucha. Manera 
CAA tuma contact cu e mu- 
cha, nan ta tuma contact cu e 
mayor na e prome reunion, 
pa ‘kibra e ijs’. 

Di e forma ey nan ta mira di 
biaha e situacion cu tin na 
cas, nan ta mira e enfoke di e 
mucha y mayor. E ta bisa cu 
nan tin caso real na Aruba di 
adiccion pa wega. 

Wega manera ‘Grand Theft 
Auto’ y ‘Fortnite’, weganan 





cu ta supuestamente ta pa 
personal8 aña di edad bay 
ariba. Nan ta enfatisa cu e 
mayor mester ta consciente 
di controla den kico nan yiu 
ta hunga, ya cu ‘unabes tin ac- 
ceso na internet, tin cu pone 
regla den cas’ y limita cuanto 
ora e mucha por haci uzo di 
internet. 

Ta conoci cu e mesun may- 
ornan na cas ta esunnan cu ta 
duna nan yiu videogame pa 
hunga, pa asina no molestia 
e mayor. E ta bisa cu mayoria 
no sa di lesnan inconsciente 
cu ta duna. Mayornan ta haci 
esey pa haci nan bida facil sin 
sa cu ta afecta e bida di nan 
yiu y cu e problema por bira 
grandi. 

Nan ta spera si pa den futuro 
no pasa manera Merca, unda 
tin varios tiramento cu segun 
expertonan por tin vinculo cu 
videogaming. San Antonio 
College ta un di esunnan cu 


ta den proyecto pa duna in- 
formacion tocante videogam- 
ing, algo cu ta tumando luga 
actualmente. 

Actualmente ta bisa cu tin 
varios manera pa blokia ac- 
ceso riba tablet. “Mi ta kere 
cu hende ta wak gaming 
malo, pero e tin su aspec- 
tonan positivo tambe. E wega 
por instrui e mucha pa ta den 
futuro un IT of videogamer. 
E por inspira un proceso di 
bay scol, pa educa nan mes.” 

Tambe cu nan tin sistema cu 
por blokia programa adulto, 
riba Playstation of Netflix 
por ehempel, pa asina ora di 
duna un mucha acceso, mes- 
ter pone regla. Mester pone 
limite di un ora of 2 ora de- 
pendiendo edad di e mucha. 
Tambe por pone regla cu den 
weekend so mag y no den si- 
man. 

Segun Comenencia, e situa- 
cion mundial ta indica cu 
mester tin control. “Mester 



corda cu no ta solamente e 
bista ta bay atras, pero tambe 
e mucha ta perde oranan di 
su bida, su enfoke ta bira otro 
cu manera estudio of sport.” 

Pa tur esunnan cu haya nan 
mes den un situacion unda 
videogaming ta causando 
un problema, por pasa libre- 


mente na CAA San Nicolas 
584-7377. E prome comber- 
sacion delibera, pero nan por 
tin informacion. 

E punto cu CAA lo enfoca pa 
e Carrousel pa 2020 ta vid- 
eogaming, aunke tambe lo 
duna informacion riba droga 
y alcohol. 

Entrevista cu Monseñor, Luis Secco 


Preparacion di Confirmacion lo bira mas profundo y largo 


ORANJESTAD - Segun 
datonan di e ultimo Cen- 
so realisa na 2010, ainda 
mayoria di nos comuni- 
dad ta practica Fe Catol- 
ico. Sinembargo durante 
e ultimo añanan e creyen- 
tenan di religion Catolico 
a cuminsa mengua. 

Tur aña durante luna di oc- 
tober, Monseñor Luis Secco 
ta bin establece su mes na 
Aruba, durante temporada 
di Confirmacion, cu e firme 
proposito di confirma reli- 
gion Catolico cerca nos fu- 
turo generacion. E ta un di 
e tres sacramentonan di ini- 
ciacion Cristian, cu manera 
e mesun palabra ta bisa, e ta 
nifica afirma of consolida nos 
Fe Catolico pa asina completa 
e obra realisa cu e sacramento 
di Bautismo. 

Temporada di Confirma- 
cion 

Durante un entrevista cu Bon 
Dia Aruba, Monseñor Secco 
a expresa su gran alegria y 
satisfaccion cu alrededor di 
400 mucha di 6e klas a wordo 
confirma. Pero pareu a ex- 
presa su preocupacion, ya cu 
e muchanan aki no ta hay- 
ando e ehempel adecua pa 
sigui cultiva nan Fe Catolico, 
manera mester ta. 

Tur aña, Monseñor Secco ta 
dedica su mes pa administra 
e sacramento aki den e nuebe 
parokia cu clero Catolico tin 
na Aruba. Plus un grupo di 
adulto cu ta prepara e cere- 
monia aki hunto cu e hoben- 
citonan cu a confirma. Nan 
ta muchanan entre 12 aña pa- 
riba cu a caba 6e klas pa bay 
scol secundario of avansa. 

Ya caba nan a cuminsa in- 
scribi caba pa otro aña. Pero 
e biaha aki, Monseñor kende 
ta na cabes di nos Diocesis 
na Willemstad, a pidi pa pre- 
para e hobencitonan aki di 
un manera mas profundo y 
largo. For di januari 2020 te 
cu november venidero lo ta 
un temporada di preparacion 
exhaustivo. 

E candidatonan pa ricibi sac- 
ramento di Confirmacion, 
mester sigui e celebracionnan 
y fiestanan di e aña liturgico, 
entre nan Cuaresma, Pasco, 
Pentecoste, etc...pa nan por 
yega cu mas formacion. "Pero 
esey nos ta mira cu no ta su- 
ficiente," asina cu preocupa- 
cion Monseñor Secco a ex- 
presa. 

E por mira for di e cantidad 



cu a Confirma e aña aki, si un 
10% ta sigui bini Santa Sac- 
rificio di Misa ta hopi. E ta 
haya cu ta algo similar di loke 
ta sosode despues di Prome 
Santa Comunion. M E por ta 
un bon estadistica," el a ex- 
presa. Pero nan ta confronta e 
situacion cu despues di Con- 
firmacion, ya parce como cu 
tur cos a caba, y nan no ta bin 
mas hunto pa sigui fortalece 
nan Fe. 

"Mayornan mes ta bisa: Ya bo 
a confirma. Y e muchanan 
mes ta bisa: Mi a confirma. 
Kico mas... M Monseñor ta 
haya cu nan no ta compro- 


nde cu pa medio di Confir- 
macion, nan ta cuminsa un 
etapa. Esey ta e etapa di con- 
firma na creencia Catolico. 
Kiermen nan mes como ho- 
ben Catolico bin misa mini- 
mo tur diadomingo. 

Fortalece Fe Catolico 

Algo cu Monseñor ta haya 
bunita ta cu tin muchanan 
cu a pone den e carta cu nan 
kier bira lector, misdienaar, 
collectant of forma parti di 
un coro infantil. E ta haya cu 
tur esaki ta posibel, pero ta 
depende di e creatividad di 
cada parokia. Igualmente e 
catecista tin biaha ta busca e 


manera pa sigui congrega nan 
pa sigui cu nan practica di fe. 
E1 a trece como ehempel e 
grupo di Amigonan di Hesus 
y Maria, cu e religioso ta haya 
ta bin haciendo un trabou 
fantastico. M Ami ta kere cu 
esey ta e manera pa e hoben- 
nan sigui," el a bisa. 

Moseñor Secco ta considera 
cu esakinan ta un punto di 
evaluacion di su presencia 
den e luna di november na 
Aruba. Ademas durante su 
estadia el a probecha pa bishi- 
ta algun scol secundario. 

E1 a papia cu e hobennan, 
caminda el a duna nan un 
mensahe como scol Catolico 
y tambe como hobencitonan 
cu algun di nan a caba di con- 
firma. "Como scol Catolico 
mi ta insisti riba e balornan di 
Fe y di comparti tambe nan 
bida Cristian cu nan partici- 
pacion den misa diadomingo, 
etc... M 

E ta haya cu como Iglesia na 
fmal nan mester sigui insisti. 
Den esaki Monseñor a referi 
na e triangulo cu ta consisti di: 
scol, famia y parokia (Iglesia). 
Si den e tres ambientenan aki 
nos por yuda nos hobennan, 
e por premira cu eventual- 
mente e contesta por ta mas 
fuerte y nos futuro genera- 
cion por sinti mas animo. 

Un tarea cu Monseñor ta 
considera importante ta cu 
nos mester yuda e muchanan 
compronde pa kico mester 
bay misa, kico ta nifica Santa 
Eucaristia diadomingo. Tam- 
be e momento di por scucha 
palabra di Dios y ricibi Santa 
Comunion. E ta lamenta 
cu tur e elementonan spiri- 
tual aki a bira un manera cu 
no ta wordo aprecia mas. Te 
hasta a bira un reto dificil pa 
sa con por transmiti cerca e 
muchanan e balor di Santo 
Sacrificio di Misa. 

E ta conclui cu si ‘mayornan 
mes no ta haci'e. Si mayor- 
nan ta ocupa henter siman, 
y despues diadomingo no tin 
tempo pa bay misa, lubida cu 
e mucha tampoco ta bay. Esey 
ta mi conclusion’. 

Sinembargo e ta considera 
importante pa laga nos sigui 
purba y sigui anima e huben- 
tud, pasobra e futuro ta den 
man di nan. Si nos hubentud 
ta perde e balor di fe, balor di 
Dios y di principionan Cris- 
tian, nan ta perde tur cos. 
Esaki ta un punto -segun 
Monseñor Secco- cu nos tin 
cu pensa y realisa keto bay. 

Brasil: Mas flexibilidad den peticion di asilo Venezolano 


RIO DE JANEIRO (LaPa- 
tilla/EFE) - E peticionnan 
di asilo di Venezolano 
na Brasil cu ta cumpli cu 
cierto criterio lo ser proc- 
esa desde awor mediante 
un procedimento acelera, 
sin necesidad di haci un 
entrevista, asina Agencia 
di Nacionnan Uni pa Re- 
fugiado (ACNUR), a in- 
forma y a aplaudi e deci- 
sion aki. 

“Esaki ta un logro den pro- 
teccion di e refugiadonan den 
region y ta consecuencia di 
un decision oficial di recon- 
oce cu e situacion na Ven- 
ezuela ta di violacion grave y 
general di derecho humano,” 
e organismo a declara. 
Gobierno di Brasil a concede 
diahuebs pasa status di refu- 
giado na mas di 21.000 Vene- 
zolano a base di un criterio 



legal conoci como “prima fa- 
cie”, cu ta aplica den caso di 
abuso masivo di derecho hu- 


mano cu ta obliga hende huy 
di nan pais na masa. 

Pa por beneficia di e areglo 


nobo aki, e solicitante Vene- 
zolano mester ta bibando na 
Brasil, no tin otro permiso di 


residencia na e pais, tin mas 
di 18 aña, tin un documento 
di identidad di Venezuela y 
no tin antecedente penal na 
Brasil. 

Organismonan oficial ta cal- 
cula cu tin 224.000 Venezo- 
lano actualmente na Brasil y 
cu ta drenta como 500 cada 
dia, mayoria a traves de Ror- 
aima, estado di Amazonas cu 
e unico paso di frontera entre 
e dos paisnan. 

Te awor Brasil a registra 
120.000 solicitud di asilo, 
entre mas di 750.000 peti- 
cion presenta pa Venezolano 
na henter mundo, cu mayor 
parti concentra den Latino- 
america y Caribe. 

Ademas por lo menos 75.220 
Venezolano tabatin residen- 
cia permanente na Brasil e cu 
april pasa, segun ministerio 
di Husticia di Brasil. 


Chile: Comision Derecho Humano ta condena exceso di violencia 

represivo 



SANTIAGO (Infobae) 
- Comision Interameri- 
cano di Derecho Humano 
(CIDH) a expresa ayera 
nan ‘condena pa uso ex- 
cesivo di forsa’ y e grave 
erornan den maneho di 
protestanan social na 
Chile, y a subraya nan pre- 
ocupacion pa e cantidad 
halto di denuncia di viola- 
cion di derecho humano. 

Den un comunicado CIDH 
a pidi ademas na e autori- 
dadnan Chileno pa ordena e 
‘paro inmediato di uso de- 
sproporciona di forsa di parti 
di seguridad di estado’. 

E organismo a recorda cu 
e actuacion di Carabineros 
(Polis Militarisa) di Chile 


den mantenimento di orden 
publico mester ta den “es- 
tricto apego” na standardnan 
internacional di derecho hu- 
mano cu ta dirigi uso di forsa 
bao principionan di excep- 


cionalidad, proporcionalidad 
y absoluto necesidad. 

Tambe CIDH a expresa preo- 
cupacion pa e cantidad halto 
di denuncia di violacion di 
derecho humano cu e orga- 


nonan di estado a ricibi desde 
inicio di e manifestacionnan. 
Y tambe a expresa condena 
pa e uso excesivo di forsa cu 
a causa 26 morto, di cual por 
lo menos 5 a fayece a causa di 


‘accion directo’ di agentenan 
y 2 bao custodia di estado den 
comisarianan di Carabineros. 
CIDH tambe a ricibi de- 
nuncia di hecho di violencia 
sexual, tortura y trato cruel, 
inhumano y degradante den 
contexto di e detencionnan. 

Specificamente comision a 
expresa ‘preocupacion ex- 
tremo’ pa e cantidad halto 
di persona cu a sufri herida 
na wowo como resultado di 
municion di shotgun y bala 
di rubber usa pa Carabineros. 
Segun datonan di ministerio 
di Salud di Chile, te 18 di no- 
vember e accionnan di Cara- 
bineros a ocasiona mas di 
200 herido na wowo, di cual 
varios a keda ciego. 


America Latino: Unicef mester di mas di 250 miyon dollar pa asistencia 

na mucha 



NEW YORK (LaPatilla/ 
EFE) - Fondo di Na- 
cionnan Uni pa Infancia 
(UNICEF) a declara di- 
aranson pasa cu nan mes- 
ter recauda 255,9 miyon 
dollar pa por yega na 2020 
na 2,7 miyon mucha den 
necesidad na America La- 
tino y Caribe, unda ‘varios 
crisis ta afecta derecho di 
mucha’. E comunicado di 
Unicef a sali di su oficina 
regional na Panama. 

E fondonan lo permiti Uni- 
cef duna asistencia urgente na 
mucha afecta pa emergencia 
na Venezuela (153,2 miyon 
dollar), paisnan afecta pa e 


migracion di Venezuela (64,6 
miyon), y Haiti (18,6 miyon). 
Tambe lo ehecuta un yamado 
regional pa apoya y respon- 
de na situacion den henter 
America Central, como tam- 
be otro emergencia, pa cual 
tin mester di 19,5 miyon dol- 
lar. 

Accion humanitario di Uni- 
cef na 2020 ta pa proporciona 
acceso na servicio di awa, sa- 
neamento, nutricion, educa- 
cion, salud y proteccion na 
mucha afecta pa conflicto y 
desastre. 

Hunto cu su socionan, e ob- 
hetivo di Unicef na America 


Latino y Caribe ta atende 2,7 
miyon mucha di e region, di 
e 7 miyon en total den situa- 
cion di necesidad. 

Tambe lo logra yega na 2,6 
miyon persona na Venezuela, 
afecta pa e desafionan eco- 
nomico y politico, di cual 2 
miyon lo beneficia di acceso 
na awa potable, y tambe al- 
cansa 1,3 miyon persona den 
paisnan afecta pa e fluho mi- 
gratorio Venezolano riba con- 
tinente y den Caribe, incluy- 
endo mas di 630.000 mucha. 

Ta contempla ademas of- 
rece asistencia humanitario 
na cerca di 650.000 persona 


na Haiti, di cual 450.000 lo 
beneficia di acceso na awa 
potable, y mantene na cero 
e casonan di colera na e pais 


aki, cu e plan di gobierno pa 
eliminacion di colera 2013- 
2022 . 

Guyana: ExxonMobil wardando aprobacion pa 31 pos mas 



GEORGETOWN (LaPa- 
tilla/Argus) - ExxonMobil 
ta wardando aprobacion 
di gobierno di Guyana pa 
inicia un programa di per- 
foracion di 31 pos explor- 
atorio den tres bloke. 

“Como parti di e proceso di 
obtencion di permiso, nos a 
presenta solicitud na Agen- 
cia di Proteccion Ambiental 
di Guyana pa un programa 
di boramento di exploracion 
di varios pos den e blokenan 
Stabroek, Kaieteur y Canje 
dilanti costa di Guyana,” 


ExxonMobil a informa agen- 
cia Argus . 

E compania tin planea pa 
cuminsa produccion proxi- 
mamente den campo Liza 
den bloke Stabroek den 
awa hundo, cuminsando cu 
120.000 bari pa dia (bpd), y 
aumentando te 750.000 bpd 
na 2025. 

E boramento di e posnan den 
e tres blokenan no lo afecta 
significativamente medio 
ambiente y e proyecto lo ta 
exento di un evaluacion di 
impacto ambiental, pero e 
compania ainda mester pre- 


Venezuela: Trump 
considerando paso mas 
agresivo 



CARACAS (Bloom- 

berg/LaPatilla) - Don- 
ald Trump ta perdiendo 
confiansa cu e lider di 
oposicion Venezolano, cu 
su gobierno a apoya, por 
deroca regimen di Nico- 
las Maduro y e principal 
asesornan di presidente 
di Merca awor ta conside- 
rando strategia nobo y 
mas agresivo, segun perso- 
nanan cu conoce e asunto. 

Vice-presidente Mike Pence 
a dirigi un reunion diahuebs 
pasa cu otro alto funciona- 
rio pa re-examina e impulso 
di un aña cu Cas Blanco a 
duna pa yega na un transicion 
democratico na e nacion Su- 
ramericano, segun cuatro di e 
personanan. 

Juan Guaido, lider di Asam- 
blea Nacional, cu a declara 
su mes presidente interino 
di Venezuela cu respaldo di 
Merca na inicio di aña, te 
awor no a logra saca Maduro 
di poder y e funcionarionan 
Mericano awor ta preocupa 


cu pronto e por perde su 
puesto oficial. 

No ta considerando ningun 
opcion militar, pero e fun- 
cionarionan di Cas Blanco 
a discuti enfokenan nobo, 
incluyendo un intento di 
asocia cu Rusia, un aliado di 
Maduro, pa facilita salida di e 
lider Venezolano, o aumenta 
presion riba Cuba, e princi- 
pal patrocinador di Maduro. 
Durante e reunion di Pence 
den e ‘Situation Room’ di 
Cas Blanco, e funcionari- 
onan tambe a discuti breve- 
mente, pero fmalmente a 
descarta e idea di tuma me- 
dida energico contra import- 
acion di petroleo Venezolano 
di India, un importante linea 
di bida fmanciero pa regimen 
di Maduro. 

E discusionnan ta ilustra e 
problema pa Trump na Ven- 
ezuela, unda el a cuminsa un 
campaña agresivo pa expulsa 
Maduro bao direccion di su 
asesor di seguridad nacional 
di e tempo ey, John Bolton. 
E presidente ta frustra paso- 
bra e lider Venezolano no a 
keda destitui di poder asina 
rapido manera Trump a kere 
y manera Bolton a anuncia, 
y tambe e ta consciente di e 
ramificacionnan politico: e 
expatriadonan Venezolano ta 
un electorado importante na 
Florida, e estado cu Trump 
a haci e punto central di su 
campaña di re-eleccion. 


senta un plan ambiental, 
asina e agencia di proteccion 
ambiental di Guyana a bisa. 
ExxonMobil a anuncia reci- 
entemente un di 14 descu- 
brimento den Stabroek, au- 
mentando e reservanan recu- 
perable total calcula na mas di 
6.000 miyon bari equivalente 
di petroleo (bep). 

E compania tin planea pa 
bora 25 pos di exploracion 
den e bloke Stabroek, tres 
den Kaieteur y otro tres den 


e bloke Canje. Diferente cu 
bloke Stabroek, ni Kaieteur 
ni Canje ta den e teritorio 
di Essequibo den disputa cu 
Venezuela, cu ta reclama so- 
berania di e teritorio pa mas 
di un siglo caba. Essequibo ta 
cubri e dos tercionan mas oc- 
cidental di Guyana. 
ExxonMobil ta opera den e 
13.500 km2 di Kaieteur cu 
un participacion di 35%. Nan 
socionan minoritario ta Ra- 
tio Energy di Israel y e com- 


pania Mericano Hess. Kai- 
eteur ta situa na banda nort di 
Stabroek, y tin un profundi- 
dad di awa di 2.800 te 3.800 
metro. 

ExxonMobil tambe tin un 
participacion di 35% den e 
6.021km2 di bloke Canje, 
na parti oriental di Stabroek. 
Nan socionan ta e compania 
Frances Total, Canadian Ju- 
nior JHI Associates y e firma 
local Mid-Atlantic Oil and 
Gas. 

Bandera halfstok na Gabinete di Aruba pa 

Padu Lampe 



DENHAAG -Na Aruba- 
huis a hisa bandera di 
Aruba halfstok awe dia- 
bierna 6 di december, riba 
e dia di entiero di Juan 
Chabaya Lampe, miho 
conoci como Padu del Ca- 


ribe. 

Di e manera aki Minister 
Plenipotenciario Guillfred 
Besaril, staf y personal di 
Arubahuis kier demostra nan 
aprecio, respet y convivencia 


cu e famia di Padu Lampe y 
pueblo di Aruba. 

Padu Lampe, Tata di nos 
Cultura,un gran musico, 
compositor, pianista y pintor 
a fayece 28 di november ul- 
timo na edad di 99 aña. 


Hunta di siguridad Hulandes investigando 



LELYSTAD (DutchNews. 
nl) -Un luna despues cu e 
aeropuerto di Lelystad a 
ricibi nan propio servicio 
di control di trafico aereo, 
e hunta di siguridad Hu- 
landes ta investigando 
cinco incidente den cual 
e aeronave yegando de- 
masiado cerca. E unidad 
di control do trafico aereo 
a ser treci pa prepara 
aeropuerto pa vuelonan 
comercial utilisando avi- 
onnan mas grandi. 

E aeropuerto awo ta ser utili- 
sa principalmente pa scol di 
avion y avionnan chikito pri- 
va. Te cu recien e pilotonan 
tabata comunica cu otro di 
desplega y aterisa, pero esaki 
awo ta ser haci traves di e to- 
ren di control. E organisacion 
Hulandes di control di trafi- 


co aereo LVNL ta bisa cu nan 
ta introduciendo medidanan 
nobo a parti di e fin di siman 
aki incluyendo desplega y 
aterisa den un solo direccion. 
E funcionarionan tambe lo 
tuma medidanan pa limita e 
cantidad di informacion cu 


e pilotonan mester haci pu- 
blico, manera ora nan cende 
e motor. E pilotonan a keha 
cu tin tanto charla tocante 
e dos frecuencianan na nan 
disposicion cu e falta di in- 
formacion vital, E locutor lo- 
cal Omroep Flevoland a bisa . 


Corte birando mas estricto 
cu delito violento y agresion 
sexual 



AMSTERDAM (Dutch- 
News.nl) - Huesnan ta 
sentenciando personanan 
condena pa crimennan vi- 
olento y sexual na senten- 
cianan mas largo cu por 
yega hasta 20 aña, esaki 
ta segun un investigacion 
realisa pa e Conseho di 
Poder Hudicial. Riba un 
averahe e sentencianan 
pa crimennan violento a 
aumenta pa dos tercer du- 
rante e periodo, e investi- 
gado Frank van Tulder a 
bisa. 

Vandalismo y e delitonan di 
trafico tambe ta suhetonan 
pa sentencianan halto, cu 
un sentencia di alrededor di 
10%. “Parce cu e huesnan ta 
reaccionando na e yamada di 


sociedad en general pa nan 
dicta sentencianan mas seve- 
ro, particularmente ora ta tra- 
ta di delitonan violento”, Van 
Tulder ta bisa. Na mes mo- 
mento a reduci e condenanan 
pa conductanan menasante y 
delitonan menor relaciona cu 
droga a baha. 

E servicio comunitario tam- 
be ta ser uza mas na luga di 
multa na luga cu sentencia 
di prizon, e investigacion a 
mustra. En total Van Tulder 
a analisa e forma cu corte a 
deal cu 39 diferente tipo di 
crimen. E locutor NOS a se- 
ñala cu e sentencianan max- 
imo pa algun delito manera 
un asesinato y ataca un traha- 
do di servicio di emergencia, 
tambe a aumenta durante un 
periodo. 


Oro di Maduro tambe ta 
pasa via Corsou 

WILLEMSTAD -E contra- 
banda di oro proporciona 
Nicolas Maduro alrededor 
di 1.500 miyon dollar pa aña. 
Segun Miami Herald e placa 
aki ta crucial pa mantene e 
regimen. Parti di e oro aki ta 

pasa via Colombia, Aruba y 
Corsou pa Merca. E oro cu 
ta pasa via Corsou ta ser hiba 
boto chikito y avionnan priva 
y despues ta ser dirigi pa e 
mercado di oro di mas grandi 
Mericano esta Miami. 

A bolbe rementa dos mashin di bancomatico 


WILLEMSTAD - Reci- 
entemente a bolbe remen- 
ta dos bancomatico den 
oranan di ayera marduga 
y ya caba un team di re- 
cherche mesora a cuminsa 
cu e investigacionnan. 

Polis ta tuma e crimen aki 
hopi na serio y ya den pasado 
a adverti pa e consecuenci- 
anan desastroso cu fayo den 
e explosionnan por tin pa e 
bisindario. 

Polis lo sigui traha incansa- 


bel riba e casonan aki te na 
momento cu soluciona nan, 
pero 

tambe esunnan cu ainda ta 
pendiente di un conclusion. 
Pa mustra seriedad di e caso 
aki, 

Cuerpo Policial mesora ta 
pone imagennan disponi- 
bel, di esunnan cu a comete 
e acto aki, sperando cu nan 
por wordo reconoce. Ainda 
ta desconoci cuanto placa 
e ladronnan a logra pa bay 
cune. 


Knops: Reconstruccion slow 
ta pa motibo di politica na 
Sint Maarten mes 


DEN HAAG (Retkari- 
bense) - Politiconan di 
Sint Maarten ta e motibo 
principal dicon recon- 
struccion di Sint Maarten 
ta bayendo slow. Minister 
Raymond Knops a pone 
esaki den preguntanan di 
Tweede Kamer. 

Tweede Kamer ta preocupa 
pa e reparacion di daknan 
y casnan , e prizon y e 
aeropuerto di e isla cu a ser 
destrui pa e horcan Irma 
na 2017. Banco Mundial 
cu a administra e fondo di 
reconstruccion na nomber di 
Hulanda, a ricibi basta critica 
di Sint Maarten y Tweede 
Kamer te cu awo, pero Knops 
ta referi principalmente na e 
politica di Sint Maarten. 

Por ehempel, Banco Mundial 
no por habri un sucursal riba 
e isla pa motibo cu e permiso 
local ainda no ta regla pa esey. 
Un establecimento asina ser 
facilita pa e fundacionnan 
di ayudo na e isla. Awo e 
solicitudnan mester pasa via 
Washington. 

“10% di e daknan ta drecha” 
Knops tambe ta elimina e 
criticanan di e Ombudsmand 
di Sint Maarten. A afirma cu 
dos aña despues di e horcan 
devastador solamente 10% di 
e casnan a ser drecha. “No ta 
parce cu esaki a sali di e rapport 
di e mesun Ombudsman 
y tampoco por apoy’e”, 
Knops a bisa. E minister a 
bisa cu el a wak progreso cu 
su propio wowonan. “ Cada 
bes cu mi ta eynan, mi a wak 
e proyectonan aki”. Segun 
e gobierno Hulandes, mas 
di 1000 cas a ser restaura. 
E aña venidero mester tin 
500. “ Esaki ta hiba hopi 
tempo”,Knops a reconoce. 
“ Pero e capacidadnan aki 
tambe ta limita”. 

Ehemplo di aeropuerto con e 


no mester ta 

E restauracion di e aeropuerto 
na Sint Maaretn ta un hangua 
den wowonan di Hulanda. 
A tuma un aña y mey pa 
acepta e ayudo Hulandes. 
Politiconan local inicialmente 
tabata kier un plan cla pa e 
construccion y 100 miyon di 
dollar, e mita di cual tabata 
un regalo di Hulanda. E 
miembronan di parlamento y 
otro fmancieronan cu a exigi 
tasanan di interes mas halto. 
“Extremadamente frustrante 
y realmente bergonsoso”, 
Minister Knops a bisa.” 
Tabata tin demasiado 
personanan cu a retrasa 
e proyecto di e manera 
extremadamente efectivo. 
Esaki no ta coresponde 
na Banco Mundial ni 
Hulanda”. Si Knops a pone 
mas presion?” Tambe nos ta 
manda e señal ey” E Minister 
a bisa. “Mi no por tuma 
decisionnan pa e gobierno di 
Sint Maarten. Realmente nan 
tin cu haci esaki nan mes”. 
Retraso den otro areanan 
tambe 

Den dies aña di tempo nuebe 
gobierno a cay. Knops ta 
wak e instabilidad politico 
por causa mas retraso. Por 
ehemplo establece e Camara 
di Integridad pa asina combati 
corupcion. Tanto Hulanda 
como Sint Maarten tin cu 
designa un miembro, pero e 
isla ainda no ta asina leu. 
Tambe e prizon di Point 
Blanche ta un preocupacion 
importante tanto pa Knops 
como representantenan di 
Tweee Kamer. Un par di 
dia pasa e organisacion di 
Defensa ainda tabata tin 
cu proporciona asistencia 
na Sint Maarten, debi na e 
welga di detenidonan contra 
e condicionnan malo di e 
prizon. 



Cantidad di Venezolano indocumenta 
aresta ta mescos cu 2018 



WILLEMSTAD - E aña 
aki Warda Nos Costa a 
intercepta e mesun cifra 
di Venezolanonan cu aña 
pasa. Esaki ta segun voc- 
ero di Warda Nos Costa 


Shalick Clement. 

Na 2018, 240 persona di 
nacionalidad Venezolano a 
wordo aresta den awanan di 
Aruba,Bonaire y Corsou. E 


aña aki e ta casi mesun can- 
tidad. 

Ta alarmante cu un gran pro- 
porcion casi 100 persona a ser 
aresta den e ultimo siman- 
nan. 


Mas 

Musica 

LTE! 

cumpra un sam$ung AlOs y 
LTÉ Dota Plon dt 7 dki cu dota ilimita, 

E> Mus ic & SportsMox pa sokimente A11.299 


comparH coda momento 



fUshlba noa rmnda chmi m « 1 

Digicel 

Clasificado 


ECONOMICO 



Personal GRATIS max. 20 palabra 


PASA LAGA BO AV1SO NA OFICfNA DI BON DIA 
ARUBA WESTSTRAAT#22 FQR D1 9:OOAM-4:OOPM 


Email nos na 

classi fied©c s j >n v.com 


TAHUUR 

un apartment grandi, Wayaca 
Residence, pa 1 of 2 persona. 
Awg.1.250 pa luna 
Tel. 592 9966 


SERVICIO PUBLICO 

Señora ta ofrece servicio pa 
cuida mucha of hende grandi- 

Tel: 593 1777 


SERVICIO PUBLICO 

ta yuda busca cas 
pa cumpra of huur 

Tel. 563 1449 

TA BENDE 

Nissan March, dirección 
derecha, 2014, unico dueño en 
Aruba. Se entrega alineado, 
cambio di aceite de motor y 
transmisión, color blanco. 
Está como nuevo 
Tel 739 9090 


SERVICIO PUBLICO 

ta haci tur tipo di trabou 
di costurera 

Tel. 593 2085 


TABENDE 

Caha di Orgel. 

Tin 3 cylinder NOBO. 
Pa mas informacion yama 

Tel. 593 0203 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TA BENDE 

Hopi barata set di comedor 
Bamboo / cama double + kashi 
kashi cushina/ 2 kashi paña 

Tel : 561 7112 


FOR SALE 

sructura pa traha casdi trailer 
mas grandi cu 40 pia. Fls.5 mil 

Tel. 5694343 


TA BUSCA 

Ayudante di cushina cu carchi 
verde y permiso 
entre 20 y 45 aña 

Tel: 592 2441 


SERVICIO PUBLICO 

Buscando auto pa huur y na 
bon prijs? yama nos 
Tel. 593 9953/ 593 8453 


SERVICIO PUBLICO 

ta drecha tur sorto 
di Imagen y verf 

Tel. 584 2489 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TAHUUR 

1 Studio apartment, pa un 
pareha, situa na Moko 280. 
Por yama 

Tel. 564 0275 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR SALE 

mitsubishi Iancer2016 
40 mil km den top condition 
16500 florin ganga 
airco full equipped 
economico riba gasoline 
Tel. 5694343 


TAHUUR 

Bachi pa tur ocasion 
Tel. 749 2533 


TA BENDE 

boonchi largo, comcomber 
chikito, menta y awo com- 
comber di salada. 

Tel.5621223/ 587 9008 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 

SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


FOR SALE 

Mustang convertible 2009 
top condition airco v8 
Fls.35 mil jama pa mas infor- 
mashon y pa test drive 

Tel. 5694343 


TA BUSCA 

pa cumpra 1 tereno Eigendom 
di ongerveer 400 m2 pa 500 
m2 den vecindario di Madiki, 
Socotoro, Meinveld, Ponton, 
Companachi of otro bario 
Tel.593 0769/593 3514 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 

FOR SALE 

Commercial property close to 
the new Container Port in 
Barcadera, build-up 424 m2, 
land 2400 m2 for $337,078. 
For more details 
Tel. 593 6318 


TABENDE 

Toyota Hilux pickup double ca- 
bina 1999 color gris. Mester bay 
Prijs negotiable, ta den bon 
condicion 

Tel. 563 8822 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel : 569 7539 /737 3993 


AB0NA PA SOLAMENTE AFL. 38,- PA LUNA Y RICIBITUR DIA B0 CORANTNAN PREFERI 




Yena aki bao e siguiente informacion 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na oficina di Bon Dia Aruba. 
. □ Pone den Box. 

□ Tira den Cura. 

EH3Luna dlóLuna CH 1 aña 


Yama na telefon: 582-7800 of manda un email na accounting@b ondia.com 

www.bondia.com 


Telefon 

Nombercompleto: 

Adres di entrega:.. 

Adres di cobranza: 

Pago Adelanta: 

Aruba a ricibi 13 mil bishitante di crucero adicional 




ORANJESTAD - Aruba 
Ports Authority (APA) ta 
sigui traha riba e vision 
pa trece variacion di bar- 
conan crucero na Aruba. 
Den e luna di November 
haf di APA a ricibi nada 
menos cu cuatro crucero 
cu a yega Aruba pa prome 
biaha, 

Ta trata aki di e barconan cru- 
cero haciendo nan “first call” 
na Aruba, MSC Meraviglia ( 
MSC Cruises); Norwegian 
Bliss (Norwegian Cruise 
Line); Mein Schiff 2 (TUI 
Cruises) y Celebrity Edge 
(Celebrity Cruises). Hunto 
e barconan aki a trece mas cu 
13 mil bishitante adicional pa 
Aruba. 

Yegada di 4 barco crucero 
nobo den un solo luna,cual ta 
resultado di e trabou intenso 
cu e team di APA a bin ta ha- 
ciendo den estrecho colabo- 
racion cu su business part- 
nernan. 

APA ta sumamente contento 
di e logronan aki, ya cu entre 
nan tin barconan crucero cu 
ta relativamente nobo riba 
mercado cu ta mas grandi y 
moderno 

Un di esunnan cu a haci su 
prome “call” y cu a hala aten- 
cion tabata MSC Meraviglia. 
Meraviglia ta un barco hopi 
moderno y a yega Aruba cu 
mas di 4 mil pasahero y 1613 
miembro di tripulacion. E ta 
entre e dies (10) barconan 
crucero mas pisa di mundo 
cu su peso 171.598 gross 
tonnage (GT), mientras cu e 
tin un largura di 315meter. 
Tempo cu Meraviglia a keda 
inaugura na juni, 2017, e ta- 
bata e di seis barco crucero 
mas grandi na mundo. E ta 
un honor cu a logra inclui 
Aruba den e ruta Caribense 
di e crucero moderno aki, cu 
na su yegada na Aruba a hala 
hopi atencion debi na su dis- 
eño moderno. 

Norwegian Bliss cu ta registra 
na Bahamas, ta otro di e bar- 
conan crucero cu APA a yama 
bon-bini pa prome biaha den 
luna di november, despues cu 
temporada di crucero a caba 
di habri. E crucero a yega 
Aruba pa prome biaha dia 17 
di november cu mas di 3400 
pasahero, kendenan tabata 
riba un biahe basta largo cu a 
sali for di Los Angeles dia 3 
di November ultimo y a pasa 
e ruta di Mexico, Guatemala, 
Colombia, Panama, Aruba 
y despues a sigui pa Corsou, 
Sint Maarten y a fmalisa e bi- 
ahe na New York. Un biahe 
unico, y den cual Aruba taba- 
ta un di e “port of call”. Esaki 
APA a logra participando y 
atendiendo e diferente con- 
ferencianan unda ta reuni cu 


partnernan strategico. E bar- 
co crucero aki ta uno relati- 
vamente nobo y moderno, cu 
a drenta den servicio na april, 
2018, specialmente diseña pa 
biahenan den bisindario di 
Alaska. 

Un di e otro cruceronan 
nobo cu a yega Aruba den 
luna di November tambe ta- 
bata Mein Schiff 2 E1 a yega 
dia 20 di november for di 
Boneiro, isla ruman, cu casi 
3 mil pasahero. Mein Schiff 
2 a pasa puertonan manera 
Boneiro, Corsou, Grenada, 
St. Lucia, Dominica, Anti- 
gua, Barbados, y Martinique. 
Un combinacion di islanan 
cu tradicion Ingles, Frances y 
Hulandes. 

MS Mein Schiff 2 a trece 
2837 pasahero cu sigur ta un 
contribucion na economia di 
Aruba. 

Pa fmalisa e luna cu broche 
di oro, a yega Aruba dia 21 
di november ultimo e barco 
crucero Celebrity Edge, di 
Celebrity Cruises cu tin ap- 
enas un aña nabegando desde 
su inauguracion. Aruba por ta 
orguyoso di ricibi e crucero 
aki cu ta e principal barco di 
Edge Class di e flota aki y ta 
esun di mas grandi den Gross 
Tonnage (130,818), di Ce- 
lebrity Cruises. 

Celebrity Edge a yega Aruba, 
procedente for di Boneiro, 
cu 2832 bishitante, kend- 
enan por a disfruta di e atrac- 
cionnan rond Aruba, bay 
beach of simplemente cana 


den caya principal di Aruba, 
disfrutando di e variacion 
amplio di gastronomia cu e 
isla tin di ofrece. 

APA a bin ta trahando pa me- 
hora infrastructura di haf pa 
por acomoda barconan mod- 
erno, ya cu esakinan ta sigui 
crece den capacidad y tamaño. 
Asina por corda e inversion 
cu APA a haci den mainte- 
nance dredging den full e ca- 
nal di haf pa permiti barconan 
mas grandi drenta y sali na un 
manera mas safe den e haf di 
Aruba. Pero tambe a instala 
bolders cu capacidad mas pisa 
pa mara barconan mas grandi 
di loke Aruba a bin ta ricibi- 
endo ultimo añanan. Tambe 
a cumpra fenders nan nobo 
cu lo wordo instala dentro di 
poco. Inversionnan cu awe ta 
duna nan resultado cu hopi 
mas turista crucero yegando 
nos isla. 

Durante yegada di cada un 
di e barconan aki tabatin un 
ceremonia abordo unda taba- 
ta presente gerencia di APA, 
funcionarionan di Aduana, 
Inmigracion (cu ta traha es- 
trechamente cu e barconan 
pa procesa yegada y salida 
di cada pasahero) y demas 
stakeholdernan. A intercam- 
bia di recuerdo unda cu cada 
capitan a ricibi for di ATA un 
cuadra cu pintura tipico di 
Aruba y for di APA y demas 
partnernan un plakkaat di re- 
cuerdo y mientras cu tur di 
Aruba a ricibi un plakkaat di 


recuerdo pa e prome bishita 
for di e capitan. 

APA su Managing Director/ 
CEO, Marc Figaroa ta suma- 
mente orguyoso di e first call 
nan aki:“E ta un satisfaccion 
grandi pa mira con e indu- 
stria crucero ta sigui desaroya 
na Aruba, unda cu e bon co- 
laboracion entre APA, ATA 
y Ministerio di Turismo ta 
duna su fruto. Sin lubida tur 
nos empleadonan di APA, cu 
ta duna tur di nan parti pa 
brinda e miho servicio na e 
liñanan crucero y e pasahero- 


nan. 

E plannan di APA pa futuro 
ta grandi, trahando intensam- 
ente conhuntamente cu nos 
business partnersnan pa atrae 
barconan crucero mas mod- 
erno y mas grandi, asina sigui 
aporta na nos economia. Pa 
por logra esaki y sigui mehora 
nos destinacion Aruba y e haf 
di Aruba lo sigui proximam- 
ente cu e embeyecemento di 
henter e area rond di haf di 
Oranjestad cual ta e proyecto 
Port City. 

Dos auto a dal contra di otro na 

PIEDRA PLAT - Diabierna atardi na e t-weg Piedra Plat banda di Weng Kee a sos- 
ode un accidente entre un Hyundai y un Honda. 

Debi na e impacto un persona a keda levemente herida. Daño material tabata considerabel. 
Polis di trafico y roadservice tabata presente. 




t-weg Piedra Plat 


Puppies bandona cu nan mama pafo di Kill Cage 


ORANJESTAD - Un bo- 
luntario di Fundacion 
ARF-Aruba, e fundacion 
di rescate di cacho mas 
antiguo di Aruba, a tuma 
contacto cu nos redac- 
cion tocante un caso di 
crueldad contra animal 
cu un biaha mas a tuma 
luga riba nos isla. 

Boluntario di ARF-Aruba, 
Kathy Andreottola, a ricibi 
un yamada tocante un situa- 
cion pafo di Kill Cage, unda 
cu a mira un mama cu tres 
puppy mara na caha di plas- 
tic. 

Un di e puppies a los, pero 
toch a keda cerca su mama. 
Andreottola a dirigi na e si- 
tio, y como cu e no tabatin 
sker na man pa corta e plas- 
tic, mester a bay cu e ca- 


chonan ainda mara na e caha. 
Actualmente, e mama y e 
puppies ta na un veterinar- 
io local ricibiendo cuido. E 
fundacion ta comenta cu pa 
un suma chikito, por a ster- 
ilisa e mama. Sinembargo, a 
dicidi di lag’e haya su pup- 
pies y despues benta nan afo 
di un manera asina cruel. 

Redaccion di Bon Dia Aru- 
ba un biaha mas ta suplica 
nos ciudadanonan pa corda 
cu un animal domestico ta 
keda responsabilidad di e 
doño. Segun Plataforma Ley 
di Cacho, pa ta un doño re- 
sponsabel mester sterilisa bo 
mascota. 

Por haci donacion pa ARF- 
Aruba riba e pagina di in- 
ternet http://arf-aruba.com/ 
donate/ 



Turista a bolter cu UTV banda di santana di cacho 



SERO COLORADO - Diabierna durante oranan di atardi na punta basora banda di 
santana di cacho turista a bolter cu un utv y ambos persona a keda herida. 

Tanto polis di trafico como ambulance a keda dirigi pa e sitio pa atende cu e situacion. Polis 
di trafico a tuma dato di e sucedido y paramediconan di ambulance a brinda asistencia na e 
victimanan y un a keda transporta pa hospital 

























B NPf« 


RIBA CAYAI A13 


DIASABRA 7 DECEMBER 2019 


Accidente cu impacto fuerte na Jaburibari 


JABURIBARI - Riba e ca- 
minda di Jaburibari dia- 
huebs anochi net dilanti 
di Tesco supermarket a 
sosode un accidente, na 
unda dos auto a dal basta 
duro contra di otro. 

Tres auto tabata envolvi, pero 
e pickup cu a ocasiona esaki a 
bandona e sitio bay direccion 
nort, lagando tanto un Nis- 
san March como un Toyota 
Corolla basta kibra. 

Debi na e impacto dos per- 
sona a keda herida y ambu- 
lance a presenta na e sitio y 
paramediconan a brinda asis- 
tencia na e victimanan, y un 
di nan a keda transporta pa 
hospital. 

Polisnan tabata na e sitio pa 
haci nan investigacion. Y rato 
despues a bay na e cas di e 
pickup y a topa cu e chauf- 
feur na Jaburibari y a keda 
deteni y a confisca e pickup. 




Tiida a hit and run otro auto na crusada 



DAKOTA - Diabierna 
merdia na e crusada di 
Caya Juancho Kocky Pati- 
astraat na Dakota a sosode 
un accidente. Aki ta unda 
cu chauffeur di un Nissan 
Tiida a dal contra un Kia 


Cerato lagando e dama 
chauffeur levemente her- 
ida y ta na estado. 

E chauffeur di e Kia a ban- 
dona e sitio cu e auto. Am- 
bulance a presenta na e sitio y 


paramediconan a brinda asis- 
tencia na e victima. 

Polis di trafico tabata na e si- 
tio pa atende cu e accidente. 
Polis di trafico a bay busca e 
auto cu a hit & run. 



Reiojes 

Puiseras 

Cadenas 

Dijes 


Nos ta graba 
tur sorto di 
articulo 
di rnetal 
yama of 
bishita nos 


Tanki 

Leendert 17A-A 
Tel: 587 3940 
Fax: 587 Z47S 




COMPRA 


Compramos 
Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 


Notintempo 
pa Lada v Seca bo 
Pañanart! 

Pa$ayLaganan na: 

AQUA 

^ LAUNDRY 

Hatirf di Uialuna pa Diasabra 
1:30am non stop 7:3Gpm 

lOOpm 

0772 



JOYERIA 

COMPRA Y VENTA 



Cell 592 9055 


wnail: adalbertQvilla@livti.£óm 

Edificio ta collapse matando 
3 persona na Nairobi 



KENIA (AP) - Autoridad- 
nan a bisa cu un edificio 
residencial di 6 piso a col- 
lapse na Nairobi. Tres per- 
sona a muri y algun otro 
no por sali. E escena ta fa- 
miliar den un ciudad den 
cual un revision a haya cu 
mas di mita di tur edificio 
ta insigur pa biba aden. 

Trahado ta purbando di sigui 
haya curpanan. Nan ta tende 
stem for di e edificio cu a col- 
lapse. Hefe di Polis di conda- 
do di Nairobi, Philip Ndolo a 
bisa cu a rescata 21 persona. A 
hiba 8 di nan hospital, segun 
e Comisionado Regional di 
Nairobi, Wilson Njenga. 

“Tragedia a golpia nos atrobe. 


Algun persona ta trapa paden 
y nos ta haciendo lo posibel 
pa por saca nan”, Gordon Ki- 
halangwa a bisa, trahado di 
obra publico. No ta cla ainda 
kico a causa cu e edificio a 
collapse. 

Njenga a bisa cu 57 cam- 
ber den e edificio tabata bou 
huur y ocupa. Cruz cora a 
bisa cu tin 22 famia tabata 
biba eyden. Njenga tambe a 
informa cu ta tuma contacto 
cu doño di e edificio, pero 
‘no tabata disponibel’ y e no 
ta biba eynan. Centenares di 
persona a reuni pa observa e 
edificio di cerca. 

Cu edificio collapse ta co- 
mun na Nairobi, unda tin 
demanda halto pa vivienda y 


desaroyadonan sin escrupulo 
ta evadi regulacion. 

Despues cu na 2015, 8 edi- 
ficio a cay y mata 15 persona 


na Kenya, President Uhuru 
Kenyatta a ordena un audi- 
toria pa tur edificio di e pais 
pa wak si nan ta na cumpli cu 


regulacion. Autoridad nacio- 
nal di construccion a descu- 
bri cu 58% di edificio na Nai- 
robi no ta apto pa vivienda. 


Johnson 

AUCTION 
THURSDAY 
December 12, 2019 

On Thuraday OccGmber 12, 2019, at 11 AM, at tha 
Conferenice Room of ihe Charmber q f Comnwce, Ary ba. witl 
awdaohed m pvblit. e* art. Z 26-Sjo. 3:2&4 Civi(Code o t 
Arnba: 

A residenliat house, iocaliy known as 

COCHINILLA 54 

standing on a parcel of full ownership land, ea. 590 
m2 msize. situaled at Papilon in Aruba. being a part 
of the parcef as furlher descnbed in measure 
document 5 M 98 / 1907, with mdex numt>er D 
12352. 

Starting bid: Afl. 150.000 « 


AUCTION NOTARY: T,R. JOHNSON 

* Th& auetion is subject to tne -gen&fal condilions for forecrosure 
auclmns and special audlian canditioña which will ba dflermined 
by civii law nolary T.R. ^onrison 

+ The auction will lake p'ace by ráiSnig bids {in Duich L-y opbcd | 
gnd by decff&a^ing Ijids (tn Dutch' ~biip aFmijning"}. in s>ne sessien 

* Seter h^s the right lo nol accept any twJ. at his disoretion 

* Ti» auciion may t<j stopped or posip&neef ai any lime. 

* E ac h bidder must be able to submit a bankguerentee rssued by 
3 repulable bank m Aruba lo the armnjnt e>f the highest bkJ 
inhcreaaed with an amon nt equal tu lhe auction cosls. 

For more mforrnation: 

WWW.JOHNSONNOTARY.COM 


Eiffel Toren cera pa protesta masivo 



PARIS(AP) - E toren 
Eiffel a cera, trein na 
Francia a stop y miles di 
persona a protesta ora 
cu sindicato a cuminsa 
welga na nivel nacional 
contra e plan di gobier- 
no pa revisa e sistema di 
pensioen. 

Autoridad di Paris a cera 
e palacio presidencial y a 
pone 6 mil Polis traha. Ac- 
tivista, mayoria bisti cu 
paña gel cu ta representa e 
movemento di Francia pa 
husticia economico, a uni 
hunto na e capital demostra 
nan rabia contra Presidente 
Emmanuel Macron y su re- 
forma central. 

Sindicatonan y nan sos- 
tenedo ta kere cu e cambi- 
onan na e condicionnan di 
pensioen lo afecta e manera 
di biba na Francia. Macron 
a mantene su mes ‘trankil y 
dicidi’. E museo d Louvre 


ta adverti di interupcion pa 
e manifestacion y stacion 
di metro di Paris a cera nan 
porta. Hopi turista, incluy- 
endo secretario di energia 
di Merca, a cancela nan bi- 
ahe pa un di e paisnan mas 
bishita na mundo. Turista 
no tabata prepara, descu- 
briendo stacionnan di trein 
historico para bashi ayera, 
cu alrededor di 9 di cada 
10 trein TGV di velocidad 
halto cancela. 

Borchi di aeropuerto Orly 
na Paris a mustra vuelonan 
cancela. Autoridad di avia- 
cion civil a anuncia cu e 
20% di vuelo ta para. Algun 
turista a mustra nan sosten 
na e trahadonan, pero otro 
a keha pa ta involucra den 
lucha di otro persona. 

Polis a prepara pa posibel 
violencia den e marcha, 
dunando orden pa cera tur 
compania, cafetaria y res- 
taurant cerca di e zona. Au- 


toridad a prohibi e protesta 
na barionan mas sensibel na 
Avenida Champs-Elysees, 
palacio presidencial, parla- 
mento y catedral di Notre 
Dame. 

Autoridad a tene control di 
siguridad na mas di 6.000 
persona cu a yega pa pro- 
testa y a detene 65 persona 
prome cu e protesta a cum- 
insa. Embahadanan ta ad- 
verti turista pa evita areanan 
unda tin protesta. 

Trahado di salud a presenta 
pa denuncia condicion di 
hospital. Studiantenan a se- 
ñala suicidio entre studiante 
y a exigi accion guberna- 
mental. Ambientalistanan a 
enfatisa cu husticia climati- 
co y husticia social ta uno 
solo. 

E hubentud y hende grandi 
a condena e plan nobo di 
hubilacion. Nan tin miedo 
cu lo saca mas placa di nan 
cartera y reduci e periodo di 
descanso den ultimo decada 
den nan bida. Trahado di 
sector publico tin miedo cu 
reforma di Macron ta obliga 
nan pa traha mas tempo y 
reduci pensioen. 

Algun trahado di sector 
priva ta comparti nan preo- 
cupacion, pero otro ta con- 
tento cu e reforma. Despu- 
es di reunion extenso cu 
trahadonan, ta spera cu alto 
comisionado di pensioen 
lo duna detaye riba propu- 
esta di reforma otro siman 
y prome minister lo duna 
conoce e plan di gobierno 
despues di esey. 

Premier Evelyn Wever-Croes: 

Hunto nos mester crea un miho Aruba pa cada ciudadano 







ORANJESTAD - Siman 
pasa, durante un encuen- 
tro hopi ameno na MFA 
Paradera riba dia Interna- 
cional di Personanan cu 
Limitacion, Prome Min- 
ister Evelyn Wever-Croes 
a ricibi un bunita cuadra 
pinta pa e hoben Kay. 

Kay ta un hoben cu au- 
tismo y ta un mucha muhe 
hopi talentoso. Kay a pinta 
un cuadra masha bunita cu 
palabranan, segun Prome 
Minister, hopi pisa.“It is in 
your hands to create a bet- 
ter world for all who live in 
it”. (“Ta den bo man pa crea 
un miho mundo pa tur cu ta 


biba den dje”). E palabranan 
aki ta cuadra cu e funcion y 
vision cu un Prome Minister 
tin pa su pais. Y Prome Min- 
ister Evelyn Wever-Croes, cu 
determinacion ta logrando e 
miho pa Aruba. 

E cuadra ta refleha e pasion 
y amor cu Kay a pone den 
dje como tambe e parti artis- 
tico di e hoben. Manera cu 
Prome Minister a priminti 
Kay, su regalo tambe a haya 
un luga special den su oficina 
hunto cu otro cuadranan cu e 
tin di muchanan special. 

“Esaki tambe lo sirbi como 
inspiracion y pa duna mi 


forsa pa mi por sigui a pesar 
di tur reto y desafio”, Prome 
Minister a expresa. 

Reflexionando riba e pa- 
labranan riba e cuadra di 
Kay, e ta den nos man, den 
man di cada ciudadano pa 
crea un miho mundo pa tur 


cu ta biba den dje. Y nos tur 
tin cu haci nos parti pa laga 
un miho Aruba atras pa nos 
muchanan. Nos pais a wordo 
laga atras, pa un gobierno 
anterior, cu problemanan y 
retonan grandi, fmanciero, 
economico y social. Gabi- 
nete Wever-Croes, bou guia 


maximo di Prome Minister 
Evelyn Wever-Croes, cu stap- 
nan grandi y otronan chikito, 
ta logrando pone nos pais bek 
riba e bon caminda. Bahando 
e debe cu a causa stagnacion 
economico. Treciendo solu- 
cionnan den e crisis fman- 
ciero y social. Poniendo e ser 


Otro programa di FMTB a termina pa aña 2019 


ORANJESTAD - Dialuna 
ultimo Fundacion Move- 
mento ta Bida a cera su 
programa “Hunto nos ta 
vence embeyecemento” 
pa loke ta aña 2019 den 
Renaissance Ballroom 
full dorna den ambiente 
di Pasco. 

E programa aki ta wordo sub- 
sidia door di Samenwerk- 
ende Fondsen di Hulanda 
den 3 districto na Aruba. 
Na Aruba CEDE Aruba ta 
controla e parti fmanciero di 
cada un grupo. E programa 
ta specialmente pa hende- 
nan di 60 aña bay ariba y ta 
completamente gratis . Dos 
dia den siman instructornan 
di FMTB ta duna les na tur 
esunnan cu kier participa cu 
un variacion grandi di move- 
mento, canto, yoga, obranan 


di man , pintamento etc.. 
Actualmente Dakota, Santa 
Cruz y Tanki Leendert ta 
participa den e programa aki 
cu a resulta den un exito ro- 
tundo . Fuero di e gruponan 
aki tambe tin un grupo na CB 
Noord y ultimo Bubali Sport 
Club tambe a bin acerca. 
Pa loke ta aña 2020 FMTB 
ta sigur cu mas districto lo 
cuminsa cu gruponan 60+ 
y nos f ey pa yuda tur hende 
cu kier haci algo positivo pa 
nos grandinan. Januari 2020 
tur cos lo continua atrobe na 
e mesun luganan di semper. 
Algo cu ta masha straño ta cu 
mayoria di e participantenan 
ta hende muhe y FMTB ta 
haci un suplica na tur hende 
homber pa bin join nos y 
pasa dianan hopi agradabel y 
social. 

Durante e celebracion di- 




aluna ultimo cada grupo a 
presenta un show chikito den 
ambiente di Pasco. Un dan- 
ki ta bay na Tipico Palisia y 


Francis Jacobs cu a entretene 
e participantenan. 

FMTB ta gradici un y tur cu a 
yuda nos durante e aña 2019y 


ta spera cu den 2020 por con- 
ta cu e apoyo di tur hende 
atrobe deseando un y tur feliz 
dianan di Fiesta. 

Premio embahador di studiante di Universidad di Aruba 2018-2019 



ORANJESTAD- Epremio 
embahador di studiante ta 
un iniciativa di Univer- 
sidad, cu a cuminsa mas 
o menos ocho aña pasa. E 
ceremonia a desaroya den 
un ceremonia di premia- 
cion anual pa studiante cu 
ta activamente envolvi na 
Universidad y den comu- 
nidad. Of studiante cu a 
demostra di ta excelente 
mentor of lider hoben cu 
ta empodera otro. 

E premio embahador di stu- 
diante ta reconoce lidernan 
memey di studiantenan cu a 
percura pa hisa e nivel di es- 
tudio tanto pa den como pafo 
di e murayanan di Universi- 
dad di Aruba. Liderazgo den 
forma di acepta un respon- 
sabilidad y duna cuenta pa e 
responsabilidad aki, sa ki ora 
pa guia y ki ora pa sigui y tin 
e deseo pa trece cambio posi- 
tivo tanto den comunidad 
como na mundo. Pa a keda 
nomina e studiantenan mes- 
ter a demostra compromiso 
na e balornan di husticia, ac- 
tua segun un concepto pro- 
pio fuerte; pensamento criti- 
co y creativo; tuma risiconan 
boluntariamente; comunica 
efectivamente; eherce poder 
apropiadamente, un sentido 
positivo di direccion; y in- 
spira speransa. 

E mesun anochi di e miho 
thesis award nos MC Luis 
Tromp y Mariah Croes a 
sigui cu e programa pa recon- 
oce nos studiante pa cu e 
premio embahador. Prome 
a toca e turno di gradici y 
aplaudi e representantenan di 
e tres organisacionnan ac- 
tivo na Universidad di Aru- 
ba, pa asina expresa gratitud 
pa nan actividadnan. Ta trata 
aki di the Circle K of the 
University of Aruba (CKI) , 
Studentenraad Universiteit 
van Aruba (SUA), y Making 
Aruba a Greener Environ- 
ment Club (MAGEC). 

Esunnan cu a resalta pa 2018- 
2019: 

Luis Stefano Tromp (FEF) 
Luis a crece enormemente 
durante su estudio. Mientras 
prome e tabata mustra sat- 
isfecho cu “apenas un seis”, 
mientrastanto e ta un studi- 
ante briyante, ambicioso cu 
semper ta presente. E1 a ter- 
mina un tremendo pasantia 
na Berlin, e ta representante 
di su klas y e ta traha den 
biblioteca di UA. 

Pa resumi: e no ta inspira y 
motiva solamente su colega 
studiantenan pero tambe e 
docentenan di FEF. 

Jancis vanEps (fdR) taresalta 
como candidato pa e recono- 


cimento como embahador di 
studiante, pa motibo cu ya e 
ta traha caba na un manera 
profesional y agradabel pa su 
colega studiantenan y staf di e 
facultad di ley (fdR)/ .E ta no 
conecta docente y studiante 
cu otro solamente como un 
representante, pero e ta tam- 
be un studiante diligente, cu 
ta score cifra halto. Ademas e 
ta e ehempel cu ta demostra 
con 

ta combina estudio cu tanto 
trabou como famia. Pa e mo- 
tibonan aki Jancis ta merece e 
Mariana da Silva (SWD) 
Mariana ta un studiante 
excelente, semper cla pa yuda 
na tur ‘open house’, anochi di 
informacion, actividad di PR 
na radio y TV e ta miem- 
bro activo di CKI. Semper e 
tin un actitud positivo y un 
sonrisa riba su cara. 

Louedska (Lulu) Maduro 
(OGM) 

Lulu constantemente ta score 
halto den cifra. Ultimo se- 
mester el a bay un intercam- 
bio na South Carolina. Lulu 
ta combina su trabou na Ro- 
mar Trading cu su estudio 
na OGM, mientras e ta haci 
su pasantia na Artisa (Aruba 
Art Fair). Lulu semper ta dis- 
puesto pa yuda cu actividad 
di PR; e ta bishita tur ‘Open 
House’. E tabata presente 
tambe na e anochi di infor- 
macion di Colegio Arubano. 
Durante su intercambio na 
South Carolina el a skirbi 
tambe un columna tocante e 


experiencianan di un studi- 
ante den exterior. 

Elida Arteaga Barreto (OIA) 
Elida ta un studiante ehemp- 
lar. E ta traha duro, serio, e ta 
studioso y semper cla pa saca 
un man pa yuda, si tin mester. 
Su profesornan ta describie 
como un persona inteligente, 
asertivo y cu bon manera. 
Semper e ta presente pa duna 
sosten na oficina, e ta bin cu 
solucion creativo y ta cla pa 
tuma iniciativa. E ta tambe 
boluntario pa Aruba Doet No 
tin niun duda cu e tin tur e 
cualidadnan pa un embaha- 
dor di UA. 

Amanda Ticquiene Croes. 
(AFY) 

Amanda a join AFY (Aca- 
demic Foundation Year) na 
2018. Un studiante timido cu 
stem suave, pero cu a crece 
bira un studiante determina, 
cu confiansa den su mes y cu 
enfoke cla riba e metanan cu 
el a pone pa su mes. E no a 
demostra esaki solamente den 
su prestacion academico ex- 
cepcional durante su tempo- 
rada na AFY,pero tambe door 
di su liderazgo fuerte como 
presidente di organisacion di 
studiante MAGEC (Making 
Aruba a Greener Environ- 
ment Club). Actualmente 
Amanda ta un studiante or- 
guyoso di e programa di ley 
di UA y ta fungi como con- 
sehero di e directiva nobo di 
MAGEC. 


Laura Molina (FHTMS) 
Laura, un Senior, a desaroya 
su mes como e cara di e Fac- 
ultad, como boluntario di tur 
actividad di promocion, no 
solamente di su facultad pero 
tambe di UA en general. E ta 
presente na ‘open house’, si- 
man di orientacion, pa yuda 
cu esfuersonan di mercadeo , 
conferencia di prensa y pro- 
grama di radio. Pero loke ta 
mas importante, yudando e 
studiantenan den ‘Junior’ y 
Freshman klas cu nan tare- 
anan di mercadeo. E1 a forma 
parti di e panel pa e Confer- 
encia riba Dia di Turismo y 
e video special di Rosabelle 
Illes. 

Karolay Serano (OSA) 
Karolay ta un studiante unico 
cu ta autentico den e forma 
con e ta acerca bida. Banda 
di desaroya un acercamento 
nobo y fresco pa nos Insta- 
gram y Facebook, tambe e 
ta pasiona y hopi dedica 
y e tin etica di trabou halto. 
Como assistent di studiante 
e no ta inspira solamente su 
coleganan studiante, pero 
tur hende cu traha cune. E 
punto mas fuerte di Karolay 
ta cu e ta fuerte y hopi prag- 
matico ora cu e haya su mes 
den situacionnan cu e no por 
a premira. Nos kier a gradicie 
y desee exito den e carera su 
dilanti. 

Shannon Flanegin (FAS- 


Wiskunde) un studiante sem- 
per cla pa yuda otro studiante 
y semper ta un boluntario di 
tur actividad di promocion, 
no solamente di su facultad 
pero tambe di UA. Shannon 
tambe tabata miembro activo 
di CKI y semper cu hopi en- 
ergia y entusiasmo. 

E anochi tabata dirigi riba e 
studiantenan y a wordo or- 
ganisa pa studiantenan. 

A enfoca riba e balor di studi- 
antenan pa duna un contribu- 
cion na ciencia y comunidad, 
ya cu esaki ta yuda desaroyo 
di Aruba. Alabes e a aplaudi 
e iniciativa pa duna reconoci- 
mento na e studiantenan cu 
ta contribui na comunidad. 
Nos ta spera tur e studian- 
tenan lo sigui riba e caminda 
di desaroyo, durante nan es- 
tudio y despues, pa sigui me- 
hora conocemento y brinda 
servicio na comunidad. “Ora 
cu gara e oportunidad pa edu- 
cacion superior, no ta sola- 
mente traha fundeshi propio, 
pero ta yuda forma un nacion 
mas exitante, uno mas desar- 
oya y uno mas ilumina,”. 
Danki special ta bay na tur e 
sponsornan: 

Specialmente nos MC di e 
anochi , banda musical Ai- 
walos y e grupo organisatorio. 

Pa mas informacion tocante 
Universidad di Aruba nos ta 
invita bo pa bishita nos web- 
site www.ua.aw of nos ridnan 
social Facebook y Instagram 

Alegrando curason di nos 
grandinan... 

“Hey... ta Pasco!” ta mas cu 
djis un concierto 

ORANJESTAD - Durante e ultimo dianan, cantante 
Edjean Semeleer a bishita casnan di cuido rond di nos 
isla, pa asina trece e calor di fin di aña mas cerca di nos 
grandinan, e clompinan di oro cu a traha duro pa nos 
por disfruta di e Aruba cu nos tin awe. 

E artista a expresa cu esakinan ta presentacionnan hopi im- 
portante pe, ya cu asina e por demostra na nan sikiera un poco 
di tur e amor, respet, cariño y balor cu nan merece. 

E presentacionnan aki ta algo usual cu Edjean ta haci tur aña 
durante varios ocasion special pa 25 aña largo caba, pero e aña 
aki como parti importante di e proyecto “Hey... ta Pasco!” y 
tambe Edjean su celebracion di 25 aña den e fascinante mun- 
do di farandula, e bishitanan a bira extra special. 

Nos grandinan a expresa un gratitud y alegria inmenso na Ed- 
jean pa su bishita y presentacion musical dedica specialmente 
na nan y a haci peticion pa e sigui bishita nan manera custum- 
ber. 

Durante e presentacionnan aki por a nota e impacto positivo 
cu musica tin riba e ser humano. Un alegria grandi tabata 
bisto riba e caranan di nos grandinan cu tabata canta den bos 
halto hunto cu Edjean. E bishitanan y presentacionnan aki lo 
sigui durante full e luna di december. 

Empleadonan di e casnan di cuido aki tambe a expresa nan 
gratitud na Edjean pa e presentacionnan masha special aki y a 
expresa nan deseo pa sigui mir’e bishitando nan. 

Un di e dianan masha special tambe lo ta diahuebs 19 di De- 
cember mainta caminda cu Edjean y su gran orkesta y artis- 
tanan invita lo regala un concierto di Pasco na alumnonan di 
Maria School y tambe Colegio San Hose di Santa Cruz den e 
teatro di Ser’i Noka. 

Apart di tur e presentacionnan special aki, nos ta na caminda 
tambe cu hopi entusiasmo pa e regreso di e gran concierto 
“Hey... ta Pasco!” cu tambe lo tuma luga den e teatro his- 
torico y monumental di Ser’i Noka diahuebs anochi 19 di 
december. 

Companianan local manera a mira hopi importancia y balor 
agrega di e proyecto “Hey... ta Pasco!”, e celebracion di Ed- 
jean su 25 añanan den farandula y tambe pasobra cu e proyec- 
to aki ta un esfuerso pa sigui cu e trabaonan di restauracion 
y renobacion di nos teatro di Ser’i Noka y p’esey a dicidi di 
brinda nan maximo sosten pa e por ta un realidad. Incluy- 
endo nos sister city cu ta Doral na Florida, via e organisacion 
OASCA (Oranjestad-Aruba Sister Cities Association). 
Manera ya nos a subraya recientemente, esaki ta sirbi como 

ehempel cu nos artistanan 
local tin un rol sumamente 
importante no solamente den 
uni, pero tambe pa inspira 
henter un comunidad. 


Nos ta invita bo pa busca bo 
carchi na balor di 35 Florin 
pa e concierto di dia 19 di de- 
cember anochi 8’or den Ser’i 
Noka, obtenibel na Fantas- 


tic Gardens, Chocoglam na 
Boegoeroei y tambe na ofici- 
na di Go Cultura Foundation 
situa na JG Emanstraat 24. 

Kostornaia dilanti di campeon Olimpico Zagitova den Grand Prix Finals 


TURIN (AP) — Alena 
Kostornaia a lidera un vic- 
toria total di Rusia den e 
top tres posicion den pro- 
grama short femenino na 
e Grand Prix di schaats ar- 
tistico ayera, cu campeon 
Olimpico, Alina Zagitova 
na di dos luga. 

Kostornaia, di 16 aña di edad 
kende ta den su prome tem- 
porada senior, tabata e unico 
atleta cu un aterisahe limpi 
riba un triple axel, y a anota 
85.45 punto pa tuma e posi- 
cion lider prome cu e schaats 
liber mañan. 

Zagitova a ricibi 79.60 punto 
pa keda na di dos luga despues 
di un programa limpi, maske 
e no tin e triple axel den su 
repertorio. Anna Shcherba- 
kova tabata na di tres luga cu 
78.27 punto. 



Kostornaia y Shscherbakova 
a subi nivel senior e tempo- 
rada aki, hunto cu Alexandra 
Trusova, kende a keda na di 


cinco luga despues di 
un caida, cabando net tras di 
Bradie Tennel di Merca na di 
cuatro luga. 


Tur cuatro Ruso den Grand 
Prix Finals ta comparti e me- 
sun coach, Eteri Tutberidze. 
Anteriormente, bailadonan 


riba ijs Frances, Gabriella Pa- 
padakis y Guillaume Cizeron 
a tuma e posicion lider den 
baile ritmico. E medayistanan 
di silver Olimpico a schaats 
un programa cu tema retro 
di añanan 1980, obteniendo 
83.83 punto mientras nan ta 
purba di keda invicto e tem- 
porada aki. 

Campeon di Grand Prix Fi- 
nals di aña pasa, e par Meri- 
cano di Madison Hubbell y 
Zachary Donohue, tabata na 
di dos luga cu 82.78 despues 
di nan presentacion cu tema 
Marilyn Mondoe. 

Otro par Mericano, Madison 
Chock y Evan Bates tabata 
na di tres luga, menos di un 
punto riba dos par Ruso. 
Tanto e competencia fe- 
menino como baile riba ijs ta 
termina mañan. 


Odermatt cu prome victoria den Mundial 


BEAVER CREEK (AP) 
— Coredo Suiso, Marco 
Odermatt a kibra e do- 
minio Austriaco riba e 
Birds of Prey super-G. E 
di dos coredo pa tuma e 
sero, Odermatt a bay den 
un ‘wild ride’ pa termina e 
curso tecnico den un min- 
uut, 10.90 seconde pa su 
prome victoria den Cup 
Mundial. 

E skido di 22 aña di edad casi 
a cay na cuminsamento di e 
carera, pa despues recupera y 
sigui bay. 

Aleksander Aamodt Kilde 
di Noruega tabata na di dos 
luga, 0.10 seconde atras, y e 
Austriaco Matthias Mayer a 
tuma di tres luga. 

Odermatt a kibra racha di 
Austria di cuatro victoria den 
super-G di Cup Mundial na 
Beaver Creek. E tabatin mes- 
ter di un carera asina tambe 



- casi perdiendo control na 
varios birada. 

Esaki tabata e di tres fmal riba 
podium di Cup Mundial pa 
Odermatt, y su prome den 
velocidad. E1 a tuma di dos y 
di tres luga den giant slalom 
ultimo temporada. Odermatt 
tambe a gana cuatro titulo na 
e campeonato mundial junior 
2018 na Suisa. 

Mayer tabatin un carera 


fuerte a pesar di molestia na 
su heup. E1 a accidenta du- 
rante un sesion di practica 
di giant slalom diamars, y no 
tabata sigur con su heup lo 
sinti. Mayer a gana e carera 
di apertura di super-G di e 
temporada na Lake Louise, 
Alberta, weekend ultimo. 

Pa e coredo Aleman, Thomas 
Dressen, esaki tabata trata di 



sinti comfortabel riba e pista 
atrobe, y no tanto riba su 
puesto (di 27). E1 a accidenta 
un aña pasa na Beaver Creek 
y a rasca e ACL den su rudia 
banda drechi. Dressen, kende 
a gana e decenso na Lake 
Louise weekend ultimo, ta 
sinti mas comodo ainda pa e 
decenso diasabra. 

Kilde a logra un tempo lihe 


como e coredo #17. E1 a ter- 
mina den un empate di tres 
persona pa di tres luga ultimo 
temporada durante e super-G 
na Beaver Creek. 

Tabatin varios ‘DNFs’ - c did 
not fmish’, esta cu no a caba e 
carera - riba e curso tecnico, 
incluyendo e prome coredo 
di e dia, Adrien Theaux di 
Francia. 


UEFA ta acusa Rumania di ‘comportamento racista’ 



NYON, Suisa (AP) — 
Federacion di futbol Ru- 
mano a ricibi un acusa- 
cion di ‘comportamento 
racista’ ayera, despues cu 
un hungado Sueco a bisa 
cu e tabata victima di e 
fanaticonan di e pais du- 
rante un wega di clasifi- 
cacion di Campeonato 
Europeo. 

Panel disciplinario di UEFA 
lo reuni diahuebs pa husga e 
caso. 

Rumania ya a enfrenta car- 
gonan relaciona na un ‘ban- 
ner ilicito’ y ‘cantonan ili- 
cito’ cu a yega despues di e 


wega dia 15 di november na 
Bucharest. 

Rumania ta enfrenta accion 


mas severo di UEFA, paso- 
bra ya caba tabatin un castigo 
condicional pa incidentenan 


anterior di comportamento 
ofensivo di fanaticonan du- 
rante partidonan di clasifica- 


cion pa Euro 2020. 

E victoria 2-0 di Suecia con- 
tra Rumania a ser para breve- 
mente pa e referee, pa trans- 
miti un advertencia despues 
cu delantero Alexander Isak 
a declara cu el a scucha abuso 
racial. A hunga e wega na 
Stadion Nacional, cual lo ta 
sede di cuatro weganan di 
Euro 2020 na juni. 

Rumania lo hunga dos wega 
na cas den Euro 2020 si e cla- 
sifica pa e torneo. Si Ruma- 
nia gana na Iceland den play- 
offs, e ta enfrenta un di dos 
wega na Bulgaria of Hungria 
pa un luga den e torneo fmal. 

Ruiz ta bay topa un otro Joshua awenochi 



SAUDI ARABIA (APS- 
ports) - E renchi grandi y 
briyante na su man drechi 
y e oloshi dorna cu dia- 
manta na su pols robes 
ta indicacion di con cos a 
cambia pa Andy Ruiz Jr. 
desde cu el a bira campe- 
on mundial peso pisa. 
Tabata sin embargo otro 
parti di loke e tabatin bisti 
cu a capta atencion, ora 
e Mexicano corpulento a 
topa ‘face to face’ cu An- 
thony Joshua pa un di e 
ultimo biahanan prome 
cu nan pelea di titulo na 
Saudi Arabia awe. 

Pa e rueda di prensa fmal 
prome cu e pelea, Ruiz a scoge 
un camiseta di New York 
Knicks, otro recordatorio pa 
Joshua di e nochi memorable 
na Madison Square Garden 
na juni, unda el a perde tres 
belt di peso pisa den un di 
e shocknan mas grandi den 
boxeo di ultimo añanan. 
“Esey ta unda mi a haya mi 
prome victoria dia 1 di juni y 
ta pesey mi a trec’e,” Ruiz a 
bisa, refiriendo na e camiseta. 
“Mi a bistie pa corda mi mes 
cu É f ami ta e campeon.’” 

Y Ruiz di berdad a probecha 
maximalmente di su status 


nobo den e ultimo cinco 
luna. Un di su prome ac- 
cionnan tabata pa cumpra un 
auto pa su mama, Felicitas, y 
tambe el a luci su cas luhoso 
na California, completo cu 
piscina, riba su cuentanan di 
medionan social. E tabatin un 
encuentro cu presidente di 
Mexico, Andres Manuel Lo- 
pez Obrador, y a haci e prome 
lansamento den un partido di 
Los Angeles Dodgers. 

“Di ningun manera mi ta 
laga e beltnan aki bay,’ Ruiz 
ta bisa, mirando e fahanan di 
WBO, WBA y IBF su dilanti. 
Ruiz sa cu e biaha aki e lo 
topa un Joshua diferente. Un 
Joshua mas enfoca y determi- 
na cu sa cu e ta bringando pa 
rescata su carera, despues di 


sufri cuatro knockdown den 
e pelea anterior na New York. 
E prome pelea di historia 
na Medio Oriente, aregla di 
manera un poco controver- 
sial mirando Saudi Arabia su 
record di derecho humano, a 
haya e nomber “Clash on the 
Dunes.” Pa loke ta Joshua, e 
ta yam’e “Back to 16” — un 
referencia na su di 16 pelea 
profesional tempo cu el a bira 
campeon mundial pa prome 
biaha. 

E1 a bisa cu e lo ta pisa como 
238 liber (108 kilo), e peso 
mas abao cu cual el a yega di 
bringa desde 2014, y tabata 
concentra riba sparring y e 
“dushi ciencia di e deporte” 
na lugar di aumenta y traha 


cu peso. E1 a hasta laga su ca- 
bey crece te un Afro, manera 
ta den añanan 70 e ta box. 

E pelea ta tuma lugar na Diri- 
yah Arena, un facilidad con- 
strui specialmente pa e even- 
to, cu un capacidad di 15.000 
persona. A traha esaki den 
seis siman y ta kita tur cos 
atrobe den dos dia despues di 
e pelea. 

Ruiz, bibando e soño di e 
prome boxeador di origen 
Mexicano pa gana un titulo 
den e categoria aki, no tin in- 
tencion di laga Joshua logra. 
“Mi sa cu AJ ta bin cu un plan 
diferente, mi sa cu e ta pre- 
para y ta motiva,” el a bisa. 
“Esey ta loke ta duna mi mo- 
tivacion, pa ta mas cuidadoso. 


Mi sa cu el a perde peso, cu e 
lo trata di box rond di mi. Ta 
mi job pa preveni esey. Mi ta 
prepara pa tur cos cu bin pa 
mi.” 

Eddie Hearn, Joshua su pro- 
motor ambicioso, ta compa- 
rando e evento cu e Rumble 
in the Jungle” y “Thrilla in 
Manila” — dos famoso pelea 
di peso pisa den decada di 70 
cu a ser teni na lugarnan no 
tanto probable. Y e ta yama 
esaki “un amanecer nobo pa 
deporte di boxeo” predici- 
endo hopi mas pelea grandi 
na e parti di mundo aki. Cu 
Joshua ganando un $70 mi- 
yon y Ruiz segun reporta $10 
miyon, e atraccion pa e box- 
eadornan ta obvio. 


Wozniacki lo retira despues di Australian Open 


NEW YORK (AP) - Ex 
number 1 di mundo, y 
campeon di Australian 
Open 2018, Caroline Woz- 
niacki lo retira di tennis 
profesional despues di 
competi na Melbourne 
proximo aña. 

E Danes di 29 aña di edad a 
skirbi riba Instagram ayera cu 
e kier cuminsa un famia cu 
su casa, ex- hungado di NBA, 
David Lee, y traha pa crea 
consciencia tocante artritis 
rheumatoide. 

Wozniacki a bisa cu su deci- 
sion di stop hunga ‘no tin 
nada di haci cu mi salud’. E1 



a anuncia na october 2018 cu 
e tin artritis rheumatoide, un 
condicion auto- immuun cu 
por causa dolor y hincha den 
pols y otro joints. 

“Den lunanan recien, mi a 
ripara cu tin hopi mas den 
bida cu mi kier logra pafo 
di e cancha”, el a bisa. Ac- 
tualmente e tin rango #37, 
despues di bay 20-15 sin un 
titulo di singles na 2019. 
Ricibiendo coaching pa may- 
or parti di su carera for di su 
tata, Piotr, un ex futbolista 
profesional, Wozniacki a uza 
cobertura tremendo di e can- 
cha - el a core den New York 
City Marathon - y habilidad 


asombroso pa responde na 
tiro tras di tiro di su opo- 
nentenan den un estilo di 
‘counter-punch’, pa gana 30 
titulo WTA, incluyendo e 
campeonatonan di tour di fin 
di temporada na 2017. 
Ademas el a alcansa tres fmal 
di Grand Slam. 

Cu apenas 19 aña, Wozni- 
acki tabata fmalista di Kim 
Clijsters na US Open 2009, 
despues atrobe fmalista na 
Flushing Meadows 2014 na 
su bon amiga Serena Wil- 
liams. Wozniacki a logra su 
prome campeonato mayor 
den su di tres fmal asina, su di 
43 presentacion den torneo 


Grand Slam, den Australian 
Open aña pasa. 

E1 a gana mas di $35 miyon 
den placa di premio - hunto 
cu miyones mas den patro- 
cinio - y tin un record di 
victoria-derota 630-262. E1 a 
pasa 71 siman como #1 den 
rango WTA y a competi den 
tres Olimpiada, hibando e 
bandera pa Dinamarca den 
ceremonia di apertura pa 
Olimpiada Rio de laneiro 
2016. 

“Mi a logra tur locual mi por 
a soña riba cancha”, el a skir- 
bi. 

Australian Open ta cuminsa 
dia 20 di januari proximo. 

Atleta di pesas Jeremy Dijkhoff a gana medaya di Oro 


ORANJESTAD(297 
Sports) - Recientemente 
e Atletanan Jeremy 
Dijkhoff(Oro) y Laertes 
Araque(Plata) ta luci en- 
tre e grandinan. Ambos 
atleta a gana Medaya di 
Oro y Plata pa Aruba den 
e deporte di pesas na Ar- 
gentina. 

Despues cu Nicole Dijkhoff 
a logra triunfa cu varios me- 
daya pa Aruba den e com- 
petencia di Youth den pesas 
na Argentina, awe diabierna 
su ruman Jeremy Dijkhoff 
como tambe Laertes Araque 
a subi podium den e mesun 
nivel di competencia aki y 
asina pone nos bandera bay 
halto na Argentina. 

Atleta di pesas, Jeremy Dijk- 
hoff ta gana medaya di Oro 
pa Aruba den e South Amer- 
ica Junior, Youth Champi- 
onships & Ibero American 
2019. Jeremy Dijkhoff a midi 
forsa awe riba plataforma 
unda a fmalisa ganado max- 
imo den su categoria youth 
U15. Jeremy logra snatch 
95KG y clean &jerk 110KG. 

Di otro banda, atleta Laertes 
Araque tambe ta gana me- 
daya di Plata pa Aruba den e 
South America Junior, Youth 
Championships & Ibero 
American 2019. Laertes 
Araque den un competencia 
fuerte a logra demostra su 
talento riba plataforma unda 
a fmalisa segundo luga den 
su categoria U17. Laertes 
logra snatch 101 KG y clean 
&jerk 131 KG, 

Parlamentario Endy Croes (MEP): 


Benny Sevinger di AVP ta gritando den desierto pero su dianan poco 

poco ta acercando’ 



ORANEJSTAD -Parla- 
mentario Endy Croes a 
analisa e politica anticua 
di AVP un poco mas di 
cerca. Por a detecta cu 
ultimo dos siman AVP ta 
purbando di hala rosea 
y ta purba crea un prob- 
lema cu no ta existi. 

AVP pa dos siman largo, di 
acuerdo cu nan strategista di 
un edad bastante avansa esta 
Henny Eman a duna ordo 
pa ataca Evelyn Wever Croes 
y Rocco Tjon na un forma 
hopi baho. Segun informa- 
cion interno Henny y Mike 
Eman ta kere ciegamente den 
e tipo di politica aki pa purba 
na kibra caracter di contrin- 
cante politico cual nan ta 
considera menasa pa ranca 
voto di AVR Catibonan di 
partido AVP “blindeloos” ta 
sigui e instruccion di Henny 
y Mike Eman pa asina tur dia 
lastra Minister Presidente y 
Rocco Tjon. Nan punteria ta 
enfoca riba e dos personanan 
aki almomento. 


kwartaal di 2020 unda cono- 
ciendo e caso aki mucho no 
lo cambia den comparacion 
cu e sentencia prome. Benny 
Sevinger desde 1 di october 
Ministerio Publico a haci un 
entrada hudicial na su cas y na 


su oficina pero alabes na basta 
cas mas. Muy probablemente 
den prome kwartaal di 2020, 
kisas prome cu carnaval, 
Benny lo wordo aresta y lo 
mester duna cuenta. P’esey 
Benny na e momentonan aki 


sabiendo bon bon kico lo bin 
pe a cuminsa lastra tur hende 
di MEP manera cu e ta den 
un ansha di morto. 

Gritonan salvahe di Benny 

Parlamentario Croes ta sigui 


splica cu nada lo cambia e 
investigacion cu e gritonan 
salvahe di Benny Sevinger. 
Benny realmente ta kere cu 
valsheid in geschrifte lo cam- 
bia? Benny ta corda e caso di 
Deshaun NV di Leoncita? 
Carta ta fecha 20 di augus- 
tus 2015 y Benny ta firma 
cu su handschrift cu e carta a 
drenta 7 di augustus y 14 di 
augustus 2015 Benny a firma 
akkoord? Con Benny por 
splica OM ? Pues e ta apro- 
ba e carta prome cu e carta a 
wordo traha? 

E tereno aki Leoncita a hay’e 
riba un NV cu no tabata ni 
funda ainda, pero a bende es- 
aki caba y placa a bay Miami. 
Con Benny por splica esaki? 
Otro tereno di casa di Gaby 
a wordo bendi pa 3.5 miyon 
dollar. “Sold”. 

Aki tambe Benny a coop- 
era contra tur regla. Pues e 
strategia bieu di AVP no lo 
traha. Benny, bo cuarto ta cla 
den Hotel California. Ifs a 
matter of time, Croes ta ter- 
mina splicando. 


Entrega di kehonan sin 
base 

AVP mediante su secuasenan 
a purba entrega kehonan 
contra Minister Presidente 
sin base. Speed “sauce di ba- 
nana” ta lastra Minister pres- 
idente na un manera feroz 
sin ningun clase di respet cu 
e creencia cu asina lo kibra 
MER Speed y Patrick Paskel 
no ta cobrando mas for di 
gobierno y esaki tin nan ra- 
bia profundamente. Nan a 
strica 7 miyon for di Mike 
Eman y gobierno di AVP 
Nos por compronde nan ac- 
titud y rabia como cu no tin 
tasnan di $2000 dollar mas di 
marca Prado of Louis Vuit- 
ton pa casa. Analisando mas 
profundo por detecta cu AVP 
kier logra desvia e atencion 
real di e casonan coruptivo 
di Benny Sevinger y Paul 
Croes. 

Benny den ansha di morto 

Segun Parlamentario Croes 
manera ta conoci Ministerio 
Publico y Team investigado 
ta avansando hopi riba e caso 
fraudulento y coruptivo di 
e “clan” di AVP esta Benny 
Sevinger, Leoncita, casa di 
Gaby Werleman pa nombra 
algun. Tur sea candidato, 
ex candidato of casa di can- 
didato, man drechi di AVP 
y Mike Eman. Paul Croes 
ta condena caba na 4 aña di 
prizon y su caso pronto lo 
bin bek dilanti den e prome 

Parlamentario Robert Candelaria (AVP): 

‘Minister ta papia di crecemento di economia cu Banco Central ta mira otro’ 


ORANJESTAD - Na 2009 
ora cu gabinete Mike Eman 
I a asumi responsabilidad 
den gobernacion, a bin 
haya un finansa publico 
desastroso, caminda 

pueblo su poder di 
compra tabata igual cu na 
e momentonan aki, esta 
cu placa no ta yega. 

E tempo ey e situacion ki 
a wordo crea pa e vision 
di gobierno di MEP, esta 
introduccion di BBO, cu a 
percura pa hopi problema 
den hopi cas rond Aruba y 
awe e mesun cos ta tumando 
luga, Parlamentario Robert 
Candelaria ta mustra. 

“Siman pasa Minister di 
Finansa durante di un 
6 openbare bij eenkomst’ 
a conta algun storia cu 
simplemente no ta duna 
pueblo speransa pa futuro ya 
cu realmente gabinete Wever 
Croes no ta duna pueblo 
nada bek di tur loke el a ranca 
den ultimo dos aña. 
Ehempelnan di aumento di 
forsa di compra real, ta ora a 
introduci ‘reparatietoeslag’ pa 
pensionadonan y hendenan 
cu sueldo minimo y esaki 
ta costa caha di gobierno 22 



miyon florin. Ta placa cu 
gobierno di AVP a scoge pa 
no hinca den caha di gobierno 
mas pero pa saca pa drecha 
forsa di compra di hendenan 
cu mas mester di dje den nos 
comunidad. 

Ora cu a aumenta onderstand, 
nos por mira con esaki tambe 
ta un ehempel di con ta 
drecha forsa di compra di 
berdad. 

Papia di un cos no ta mescos 
cu haci e cos ya cu ta keda 
bisa pueblo cu tin un mega 
debe pero no ta bisa nan na 
unda e placa a bay. 
Ehempelnan ta tur e barionan 
y scolnan cu a wordo drecha, 
infrastructura pero sigur 
tambe ehempelnan cu mi a 
caba di menciona cu placa 
a wordo laga den saco di 
esunnan cu mas mester di dje 
den pueblo. 

Awor nos ta mira unicamente 
medida pa fmancia Triends 
and family.’ 

Gobierno di Mike Eman 
a scoge pa institui ATA sui 
generis. Esaki ta nifica cu tur 
aña 120 miyon florin cu por 
a bay den caha di gobierno 
awor ta bay den man di ATA 
pa promove y mercadea nos 


isla pa promove nos pilar 
economico principal. 

Por ultimo minister a bisa 
tambe cu den su opinion, 
economia ta bayendo bon y ta 
tene cuenta cu un calculacion 
di 1% di crecemento 
economico pa e aña binidero. 
Mi no sa riba kico e ta basa 
esaki y tambe mi ta cuestiona 
kico un posibel crecemento 
di economia lo yuda pueblo, 
si ya e nivel di inflacion cu ta 
causando di hopi problema 
pa pueblo, ta rond di 5%. 
Minister ta spera un 
crecemento economico, pero 
cifranan di Banco central 
ta mustra cu e expectativa 
general di consumidornan ta 
mas y mas negativo. 
Consumidonan ta spera cu 
prijsnan lo sigui aumenta 
den e siguiente e 6 lunanan, 
nan ta pensa cu economia lo 
bay menos bon y nan no tin 
confiansa mas pa inverti. 
Esakinan ta cifranan cu Banco 
Central a emiti pa e tercer 
kwartaal di e aña aki y nan 
ta liña recta contra tur loke 
Minister di Finansa ta mira 
pa proximo aña, “e miembro 
di fraccion di AVP, sr Robert 
Candelaria ta declara. 


Melvin Tromp (AVP): 

‘Mas prueba cu Prome Minister ta beneficia bufete di abogado’ 



ORANJESTAD - Despues 
cu siman pasa e miembro 
di Partido AVP, sr Melvin 
Tromp a entrega un keho 
na Ministerio Publico 
contra di Prome Minister 
Evelyne Wever Croes pa 
decisionnan cu ta mustra 
cu e ta faborece e bufete di 
abogado den cual su per- 
sona tambe ta forma parti 
di esaki, AVP a haya mas 
prueba cu en berdad ta 
confirma e sospechonan 
aki. 

Melvin Tromp diamars 
mainta a presenta na oficina 
di Ministerio Publico cu 
mas prueba riba e practica di 
Prome Minister, den cual ta 
mustra ainda mas cu en ber- 
dad e prome mandatario ta 
sigui faborece e bufete di su 
tata den cual e tambe tin par- 
ticipacion. 

“Ora cu Prome Minister Ev- 
elyn Wever Croes kier papia 
di integridad, e tin cu practica 
loke e mes ta predica y esaki 
no ta e caso cu su persona, 
sigur mirando documen- 
tonan cu nos a haya den nos 
brievenbus den ultimo di- 


anan, riba decisionnan cu su 
persona a tuma. 

Ya caba siman pasa nos a en- 
trega keho cu diferente prue- 
ba cu e peticion pa Ministerio 
Publico cuminsa cu un in- 
vestigacion pero nos a bolbe 
haya mas documento for di 
pueblo relaciona cu decision- 
nan cu ta confirma cu Prome 
Minister ta beneficia e bufete 
di abogado, di cual su perso- 
na ta socio di dje. 


Un di e documentonan cu 
firma di Prome Minister 
abou, ta autorisa un miem- 
bro di e bufete di su persona, 
pa representa su persona den 
diferente reunionnan impor- 
tante di companianan di uti- 
lidad, cualnan ta su respon- 
sabilidad. 

Ta berdad cu Prome Minister 
ora cu el a huramente a dis- 
tancia su mes for di e bufete 
aki pero a staciona su dere- 
chonan den un tipo di fun- 


dacion bou caminda ora cu 
e momento yega cu e no ta 
Prome Minister mas, e dere- 
chonan aki lo bay bek pa su 
persona. 

Esaki ta nifica cu tur ga- 
nashi of otro puntonan cu e 
bufente aki logra, lo bay bek 
na su persona ora cu e bolbe 
ta activo cu e bufete di abo- 
gado di su tata. 

Tin un carta cu Prome Min- 
ister a manda pa hunta di di- 
rectiva di e companianan di 
utilidad cu e peticion pa en- 
volvi otro oficinanan di abo- 
gado pa asisti den casonan cu 
tin mester pero na mes mo- 
mento e ta dicidi di privilegia 
e bufete di su tata y den cual 
e tin interes, pa representa su 
persona den cierto reunion- 
nan pa motibo cu e lo no tin 
tempo pa esaki. 

Pues claramente esaki ta un 
tipo di conflicto di interes 
mescos cu e tantisimo caso- 
nan cu e bufete di abogado 
menciona a wordo paga den 
e ultimo aña y mey pa duna 
asistencia huridico. 

Nos ta kere cu e cosnan aki 
no ta bon, no ta cuadra cu e 


insistencia di Prome Minister 
kende continuamente ta pa- 
pia di integridad den gober- 
nacion. 

E pruebanan aki nos a en- 
trega na Ministerio Publico 
pa wordo agrega na e prome 
denuncia haci siman pasa pa 
asina nan forma parti di e in- 
vestigacion cu nos ta pidi e 
departamento aki pa haci riba 
e desaroyonan aki. 

Si Prome Minister kier dre- 
cha mundo e tin cu cum- 
insa cu su persona mes y no 
sigui beneficia un bufete cu 
tur hende sa e ta sigui forma 
parti di esaki y mientras cu e 
ta inactivo na e momentonan 
aki den e bufete aki, den fu- 
turo e lo bolbe y lo gosa di e 
beneficionan logra a base di 
su decisionnan tambe. 

Esey nos ta considera en- 
rikecemento propio, den un 
forma incorecto y cu mester 
wordo investiga pa mira si e 
tipo di decisionnan aki no ta 
un conflicto di interes hopi 
serio caminda pueblo ta wor- 
do perhudica pa su persona 
Sali beneficia den futuro,” 
Melvin Tromp di AVP a de- 
clara. 

Prome Minister ta apoya e movecion Climate Action Aruba 


ORANJESTAD - Diahuebs ultimo a tuma luga na 
Wilhelminapark un accion organisa pa Climate Ac- 
tion Aruba. Climate Action Aruba a exigi atencion 
riba cambio climatico y Premier Evelyn Wever-Croes 
a apoya e movecion Climate Action Aruba pa nan em- 
peño, pa ta e ehempel, pa ta e speransa pa nos futuro 
generacionnan. 

Gabinete Wever-Croes tin sostenebilidad halto riba agenda. 
Leynan manera prohibicion di plastic di un solo uzo, styro- 
foam, oxybenzone y creacion di marine park, e importancia di 
economia circular den nos vision economico, ta apenas algun 
pa logra e meta y vision di sostenibilidad. 

‘Climate change’ ta un reto grandi pa nos planeta, y Aruba no 
ta un exclusion. Nos decisionnan y escogencianan di awe tin 
efecto duradero riba mañan. P’esey, e compromiso di Gabi- 
nete Wever-Croes ta pa un desaroyo sostenibel, cu cuido di 
nos medio ambiente y naturalesa como un prioridad halto y 
'non-negotiable'. Pero tambe un maneho di energia renobable 
integral pa yuda reenforsa nos economia. 

Nos manera di biba actual y nos patronchi di consumo a bira 
uno no balansa. Nos ta consumi mas cu nos ta produci y nos 
no ta consciente suficiente di e impacto di nos consumo. Sos- 
tenibildad ta cuminsa cu nos mentalidad. 

Y esaki no necesariamente ta significa cambio drastico di un 
dia pa otro. Nos por cuminsa cu cambionan chikito cu nos tur 
por haci den nos bida diario cu por haci un diferencia gran- 
di. Un apelacion ta bay na nos comunidad pa nos tur ta mas 
consciente di nos actonan y escogencianan di tur dia. Pa nos 
cuida nos medio ambiente, nos bio-diversidad y nos animal- 
nan. Lesa buki di medio ambiente y naturalesa cu nos yiunan, 
pa asina por lanta e curiosidad den nan di chikito pa cu nos 
planeta, y nos dushi isla. 

Prome Minister a enfatisa: “Nos dushi Aruba ta bendiciona. 
Ban uni, pa nos por preserv’e. E ta nos deber na nos proxi- 
mo generacionnan pa ta mas consciente y tur dia cu pasonan 
chikito, ta ciudadano mas responsabel, pa asina nos y nos yi- 
unan y nan yiunan por disfruta di nos dushi tera pa hopi aña 
mas. Sostenibilidad ta cuminsa cu nos mes. Esaki ta e cambio 
cu bo kier wak den mundo. Nos no a yega ainda, y nos lo no 
para keto. Esey ta e compromiso di Gabinete Wever-Croes”. 

Fundacion Bernadina: 


Nos ta bisa ayo y te despues na Padu 



ORANJESTAD - Cu’un 
dolor inmenso, fundacion 
Bernadina Growell-Kock 
ta tuma despedida di Juan 
Chabaya, Padu Lampe. 

Segun e fundacion nos gran 
y inolvidable tata di Cultura 
Padu merece tur merito di 


mundo paso Padu a nifica 
hopi pa musica, arte y folk- 
lore Arubano. Sin Padu awe 
Aruba lo no tabatin un him- 
no asina precioso. Padu no 
solamente por a toca su pia- 
no sublime sino alabes por a 
canta, composita y tabata pin- 
tor. E tabata un bon tata pa su 


yiunan y di henter Aruba. 

E fundacion dedica na mama 
di cultura, Bernadina Grow- 
ell-Kock d.f.m., tin hopi 
di gradici Padu. Desde co- 
mienso semper e tabat’ey pa 
sostene e fundacion den su 
ideanan, eventonan y festi- 


valnan. Fundacion Bernadina 
y rumannan di Bernadina ta 
hopi agradecido pa cu esaki. 
Nos ta gradici alabes Padu 
su yiu muhe stima Vivian y 
su estimado esposo Victor pa 
nan dedicacion y pasenshi pa 
semper a hiba Padu unda cu 
el a presenta y na eventonan 


di fundacion. Padu y Berna- 
dina semper tabata hunto pa 
representa nan titulo di tata y 
mama di cultura. Y despues 
cu Bernadina a fayece Padu 
a keda representa su titulo na 
un forma ehemplar. 

Aunke tin cu tuma despedida 
di Padu, e fundacion ta con- 
venci cu su memoria lo keda 
bibo pa semper den su famia 
y den nos pueblo. 

Den nomber di ruman- 
nan di Bernadina, di- 
rectiva di fundacion, 
comisarionan,boluntarionan, 
diferente dama y damitanan, 
prendanan cultural, partici- 
pantenan y ganadonan di fes- 
tivalnan, fundacion ta desea 
Vivian, 

Victor y demas famia hopi 
forsa. Cu henter nos alma y 
curason nos ta bisa Padu ayo 
y te despues. Cu Padu y sos- 
ega den Reino di Señor. 



Heart-Centered Leadership Foundation cu concepto nobo pa hoben 


ORANJESTAD - Heart-Cen- 
tered Leadership Foundation 
recientemente a lansa su con- 
cepto nobo pa involucra bos di 
hobennan: Vox Iuventus Impac- 
tus. Vox Iuventus Impactus ta 
un podcast di hoben pa hoben, 
unda ta promove dialogo entre 
hobennan riba diferente topico 
relevante na nos hubentud cu e 
meta di informa, educa y move e 
audiencia pa actua. 

Vox Iuventus Impactus ta latin pa 
stem di hubentud (haciendo un) 
impacto. Un podcast ta un serie 
digital cu por wordo scucha riba 
diferente plataforma riba internet; 
por compar’e cu un programa di 
radio unda invitadonan ta combersa 
tocante diferente topico pero esaki 
ta disponibel den forma digital. Mi- 
rando cu actualmente no tin niun 
programa di television of radio cu ta 
di hoben pa hoben, Heart-Centered 
Leadership Foundation ta mira un 
necesidad pa duna hobennan un bos 
pa expresa nan mes. Cu e podcast 
aki, Heart-Centered 


Leadership Foundation ta traha riba 
su meta di empodera hobennan. 

Vox Iuventus a lansa oficialmente 
16 di november ultimo cu su prome 
episodio tocante e topico di cambio 
di clima. Cambio di clima ta un top- 
ico cu ta demandando atencion in- 
ternacional y tambe local. E prome 
episodio a conta cu invitadonan 
Jasmine Geerman-Zehl di 17 aña 
y Giovana Carisal di 15 aña, ambos 
cu un pasion y dedicacion pa con- 
scientisa tocante cambio di clima aki 
na Aruba. E di dos episodio di Vox 
Iuventus a wordo lansa dia 4 di de- 
cember. 

Pa conmemora Dia Internacional 
di Boluntario riba 5 di december, 
e di dos episodio ta enfoca riba tra- 
bao boluntario for di punto di bista 
di dos hoben cu ta ‘boluntario di 
curason’. Xaui Thijsen y Nathan 
Tromp, ambos di 19 aña, ta com- 
parti nan experiencia y pensamento 
tocante trabao boluntario na Aruba. 

Mientras Xaui a lanta den tra- 


bao boluntario, Nathan a cuminsa 
duna bek ora e la cuminsa school 
secundario. E intencion di e ‘pod- 
cast’ Vox Iuventus ta pa involucra 
hobennan pa comparti experienci- 
anan, yuda inspira y informa otro 
hobennan, y motiva hobennan pa 
tuma accion riba asuntonan cu nan 
ta haya importante. Asina ta invo- 
lucra hobennan mas y mas pa laga 
nan bos resona y pa nan tambe por 
ta involucra den decisionnan cu ta 
wordo tuma. 

Vox Iuventus lo conta cu 1 episodio 
tur luna, cada episodio cu 2 invitado 
hoben. Asina Heart- 
Centered Leadership Foundation 
ta traha tambe riba promove y yuda 
logra e metanan mundial pa desa- 
royo sostenibel (SDG’s); e prome 
episodio a toca e topico di cambio 
di clima cu ta relevante na SDG 13 
Accion Riba Clima, SDG 14 Bida 
Bou Awa, y SDG 15 Bida Riba Tera, 
mientras episodio 2 ta papia riba e 
importancia di trabao boluntario, 
cual ta link cu diferente SDGs: 
como boluntario na un fundacion 


of organisacion, bo por ta yudando 
contribui na e realisacion di e meta- 
nan mundial pa desaroyo sosteni- 
bel. Por scucha e episodionan di 
Vox Iuventus via facebook page di 
Heart-Centered Leadership Foun- 
dation of door di busca riba Spotify, 
Apple Podcast, y Google Podcast pa 
Vox Iuventus Impactus. 

Desde 2008 Heart-Centered Lead- 
ership Foundation ta traha riba su 
meta di empodera hobennan door 
di ofrece diferente programa. Heart- 
Centered Leadership Foundation ta 
kere den transformacion di ‘paden 
bay pafo’: trahando riba caracter di 
nos hobennan, yuda nan descubri 
nan talentonan y potencial, y traha 
riba un generacion nobo di hoben- 
nan cu ta lidera di curason: hoben- 
nan cu ta responsabel, resiliente y 
respetuoso no solamente na nan 
mes, pero esnan rond di nan, esta 
famia, bisiña, colega di trabao y me- 
dio ambiente. Pa mas informacion 
por tuma contacto cu nos na 584- 
1211 of por via email hclfaruba@ 
gmail.com. 

Concierto Dominical Donny Lacle diadomingo awor cu ambiente di 

fin di aña 


ORANJESTAD - Comis- 
ion Organisado di e Con- 
cierto Dominical Donny 
Laclé ta invita tur hende 
pa e ultimo concierto pa 
aña 2019. Esaki lo tuma 
luga diadomingo awor, dia 
8 di december, na Biblio- 
teca Nacional Aruba den 
George Madurostraat. 

Un biaha mas e comision 
a logra hinca un programa 
atractivo y varia den otro, e 
biaha aki cu un ambiente di 
Pasco y Fin di Aña. Tin tres 
grupo cu lo percura pa e am- 
biente aki. 

E concierto ta habri cu Coro 
Ars Nova cu ta bou di direc- 
cion di señora Mayra Kock- 
Garrido. E coro aki a caba di 


participa na e di III Festival 
Internacional “Voces Uni- 
das” na Bogotá, Colombia, 
cu a tuma luna di 13 pa 17 
di november ultimo. Tabata 
un exito rotundo y un bunita 
experiencia pa e cantantenan. 
Y esey kiermen cu nan ta 
canta un parti di e repertorio 
cu nan a presenta na e festi- 
val. Banda di e coro, lo canta 
tambe e duo Elizabeth Pope y 
Mephyr Arrindell y e solista 
Clyde Milliard. 

Tambe lo presenta diado- 
mingo awor e grupo hubenil 
Melodia cu ta bou di direc- 
cion di Rubin Ponson. Den 
e 8 añanan di su existencia 
Grupo Melodia a cosecha 
masha exito, specialmente 


pa e harmonia musical cu e 
hobennan aki ta demostra 
durante nan presentacion. 
Grupo Melodia ta drentando 
su di nuebe temporada di fin 
di aña. 

E di tres presentacion ta bou 
di direccion di Carlos Bislip. 
Su banda ta consisti di un 
tremendo grupo di musico 
hoben. E hobennan aki ta 
Justin Flores (baho), Alejan- 
dro Gonzalez (piano), Ste- 
phen Diaz (drums), Denzil 
Tromp (percusion), Alex- 
ander Nicolaas (percusion) 
y Ivan Williams (drums). Ta 
interesante pa menciona, cu 
tur e hobennan di e banda 
aki a yega di ricibi un beca di 
Fundacion Pa Talento Musi- 
cal Donny Laclé. E banda ta 


compaña e cantantenan Os- 
delly Wester, Solaica Clarinda 
y Tabitha Smith Heemstad, 
cu lo impresiona cu nan tre- 
mendo bos. Carlos mes ta 
toca vibrafon. E repertorio ta 
cantica di Pasco den e genero 
di Jazz. Na fmal nan ta toca 
un “Christmas Parang” cu no 
ta Jazz, sino musica folklore 
cu ta origina di Venezuela y 
Trinidad. 

Un momento importante 
den e concierto di diado- 
mingo awor ta ora ta entrega 
oficialmente beca pa estudio 
musical na diferente talento 
hoben. E sosten aki ta posi- 
bel cu e donacion cu e pu- 
blico presente ta haci tur luna 
pa medio di e famoso caha 


di glas. P’esey for di awor ta 
gradici tur nos fiel bishitan- 
tenan pa nan aporte bolun- 
tario. 

E concierto aki ta priminti 
di bira hopi interesante y 
bunita, pues, reserva bo dia- 
domingo mainta. Entrada ta 
gratis, pero manera semper ta 
pidi un contribucion bolun- 
tario pa den nos ultimo con- 
cierto di aña por otorga beca 
na algun di nos hobennan 
talentoso. 

Sea asina bon di bini trem- 
pan, pa haya un bon luga pa 
sinta y pa no perde nada di e 
concierto aki. E concierto ta 
cuminsa ll.OOor en punto y 
ta dura te 13.00or. Tur hende 
ta bonbini. 


Na caminda pa “Hey... ta Pasco!” den Ser’i Noka... 


Nos 

ORANJESTAD - Dia- 
huebs 19 di december 
proximo, e teatro monu- 
mental y historico di Ser’i 
Noka lo bisti di gala pa ta 
e anfitrion di e regreso di 
e gran concierto “Hey... ta 
Pasco!” di Edjean Semel- 
eer. 

Esaki lo no ta solamente e 
celebracion di Edjean su 
25 aña den farandula, pero 
tambe e lo ta un esfuerso pa 
yega na mas fondo pa sigui 
cu e trabao di restauracion y 
renobacion di nos teatro den 
aire liber. 

Varios artista, entre nan can- 
tante y musiconan local, a 


artistanan local ta invita bo pa un anochi magico 


uni nan mes na e proyecto 
aki, considerando su impor- 
tancia y balor cultural. 

Algun cu nos ta mencio- 
na awe ta Rocco Franken, 
Maryann Rodriguez, Buddy 
Vesprey y Jeanedy Semeleer 
cu ta cantantenan hoben ex- 
celente y exitoso cu uni pa 
brinda nan apoyo y sosten 
completo na e proyecto aki. 

E cantantenan aki a expresa 
nan admiracion y respet pa e 
trabao impactante cu Edjean 
ta haciendo pa 25 aña caba y 
nan ta sinti nan mes honra di 
por bay comparti escenario 
cune durante un concierto 
asina spera, stima y gusta. 
Nan ta manda nan invitacion 




cordial na pueblo di Aruba pa 
asisti e anochi aki di 19 di de- 
cember pa disfruta di un re- 
cital navideño magico y apor- 
ta na e hazaña di restaura, 
renoba y crea un era nobo pa 
nos anfiteatro di Ser’i Noka. 
E lo ta un anochi espectacular 
den cual e herencia y rikesa 
musical di nos Tata di Cul- 
tura tambe lo resalta. 

Nos artistanan ta compro- 
meti pa sigui e ehempel y 
deseo di nos Padu Lampe, un 
gran propagador di nos cul- 
tura musical, pa sigui cu e es- 
fuerso di mantene nos iden- 
tidad bibo y sigui promove 
nos herencia cultural y rikesa 
musical. 

Companianan local manera 


New India Assurance, Se- 
tar, Super Food Plaza, Aruba 
Tourism Authority, Aruba 
Bank, Fantastic Gardens, 
Chocoglam, Subway, High 
Performance y Printshop 
a mira hopi importancia y 
balor agrega di e proyecto 
“Hey... ta Pasco!” y p’esey a 
dicidi di brinda nan maximo 
sosten pa e por ta un realidad. 
Incluyendo nos sister city cu 
ta Doral na Florida, via e or- 
ganisacion OASCA (Oran- 
jestad-Aruba Sister Cities As- 
sociation). 

Esaki ta sirbi como ehempel 
cu nos artistanan local tin un 
rol sumamente importante 
den uni y inspira henter un 
comunidad. 


B like us on 

facebook 

Facebook.com/bondianoticia 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Benito Werleman 

Mihor conoci como: ‘Benny, Buchi of Papa’ 

*21-03-1937 105-12-2019 

Acto di entiero ta tuma lugar diamars 10 di 
december2019 na misa Inmaculada Concepcion di 
lor pa 4or di atardi, despues saliendo pa Santana 
catolico Santa Maria na Sta. Cruz. 



Lagrima y flornan por seca, su 
recuerdonan y tur loke e la hasi y 
signiflca pa nos lo keda graba pa 
semper den nos mente y curason. 

“Cerca Dios mi alma ta na paz, ta di 
dj’E mi salbacion ta bini”Salmo 62:1 

Cu dolor na nos curason, nos ta 
anuncia fayecimento di nos ser keri: 



Marcolino Croes 

mihor conoci como ‘Colin’ 

Ex empleado di LAGO, E1 Paso y 
Coastal 

*26-07-1938 - +05-12-2019 

Acto di despedida lo wordo 
anuncia despues 





“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece Cristianamente : 



.4' 


Jose Antonio Franken 
Mihor conoci como < Antonio > of ‘Tong’ 
*22-06-1945 - f20-10-2019 

Na nomber di su: 

Mama: fCarmelita Franken 

Tata: fNicolaas Emiliano Franken 

Rumannan: fHerman Jose Franken 
Florentina (Tina) Franken y yiunan 
fDonicio Franken 
fRemelia Franken 
f Jose Maria Franken 

Sobrino(a)nan: Hubert Peña y Alejandra (Andy) 
Werleman y iu 

Humphrey Peña y Michilai y yiu 
Vivian y Genaro Girigorie y yiu 

Sobresobrino(a)nan: Jimmy Peña, Minguel 
Koolman, Saria Peña, Athennee Peña, Aziza 
Peña, Anshuar Peña, Katuiska Peña 

Primo(a)nan: Alicia Schonger, Bibi Croes, 
Bertha Wernet, f Hubert Croes, fMaria Dirksz, 
f Julieta Croes, fNicolaas Franken, f Antonio 
(Tony cu ta toca acordeon) Franken, Carlos 
Dirksz. 

Amigonan di cas: Antonia (Morena) Hilario 
Alejandra (Andy) Werleman 
Jeanine Werleman 

Un danki tambe pa Vivian y Genaro cu 
tawata cu ne te na su ultimo momentonan y 
e zuster nan di afdeling 305 Dr. Horacio 
Oduber Hospital,tambe nos kier gradici 
Morena Hilario cu tawata juda nos cu Tong 
na kas. 

Nos kier a manda afdeling aloé saba (Maristella 
Savaneta) pa tur e personan cu tawata tin e 
pasenshi pa cuida nos ser keri Tong. 

Danki na famia Franken, Dirksz, Ocampo, 
Maduro, Peña cu nan judansa. 

Demas famia: Franken, Angela, Gomez, Peña, 
Koolman, Croes, Arends, Maduro, Wernet, 
Flanegin, Orman, Werleman, Geerman, 
Schonger, Ocampo, de Windt, Girigorie, 

Saladin y famianan na Cuba y Hulanda. 

Ta invita pa acto di entiero cual lo tuma lugar 
na Misa Santa Filomena na Paradera diasabra 
7 di december 2019 di 9or pa 1 lor di mainta. 
Despues lo sali pa Santana Centraal Sabana 
Basora. 

Nos disculpa si den nos tristesa nos por a 
lubida algun famia of conocir. 

Lo desea pa bin bisti na color nan alegre. 



>ra 






Car Christ est ma vie et la mort m’est un gain 
Philippiens 1:21 

Cu inmenso tristeza nos ta anuncia fayecimento di 
nos ser keri: 



Evemitha Jean-Baptiste 

‘06-05-1967 - f27-11-2019 


Na nomber disu: 
Casa: 

Yiu: 

Rumannan: 


Enock Jean-Baptiste 

Emitha Woodmaia Jean-Baptiste 

Ismene, Damas 


Sobrino(a)nan: Steve Jean, Amanache 

Jean, Darline, Darwen, 
Ecardi, Nephtalie, 

Benjamin, Chrislaine 
Paul, Nickenson Paul, 
Myrcame, Miksu, 

Chama, Jasmine, 

Mirlande 


Tanta y tio: Marilene, Eve, Christel, Wilberbert 

Primo(a)nan: Sécame Acou, Barbara, 

Ben, Mimose, Eliette, 
Chrisma, Islande, 

Adline, Patricia, Mimine, 
Robenson, Orlande, 

Josmel 

Famia na Merca: Tamara, Nathalie, 

Ricky, Jeff, Gurtenibert, 
sra y sr Wilson, sra y sr 
Joe Pierre, Joslini, Jilda, 
Joseth, Jude, Soneck, 
Deborah, Nickenson 


Amigo y amiganan: Edith, Kerlande, 

Karisienne, Paula, Gerline, Greisi, V.IP. Alune, 
Black the best, Linez, Raymond, Franky, sra y sr 
Inonsa, sra y sr Walter, sra Emiliene, Walter, 
Menzoul, sra Marie, sra cami, sra y sr Jeon, sra y 
sr Ibermone Jeon 

Suegro y suegranan: Armand Jean, Odile Jean- 
Baptiste y sra Damas 

Si nos por a lubida un hende nos ta pidi disculpa. 

Oportunidad pa condolencia: Aurora Funeral 
Home, diabierna 6 di december 2019 di 7or pa 9or 
di anochi. 

Ta invita pa e acto di entiero cu lo tuma lugar 
disabra 7 di december 2019 na Aurora Funeral 
Home di 2or pa 4or di atardi, despues saliendo pa 
Santana centraal na Sabana Basora. 



Pa flWISO den nos Corant 


aviso@bondia.com 

Sorteo # 6955 


5556 


7547 


7985 




Sorteo # 5999 


5448 




Sorteo # 704 


2869 




Sorteo # 4758 


0228 


Cancer 



Sorteo # 2608 


8549 


3490 


5021 




9289 


1408 


6422 



Sorteo # 2765 


0508 




Sorteo # 821 


7910 




Sorteo # 2765 


0448 


Acuario 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 06 Dec 2019 Anochi 




Sorteo # 


Joker 


Letter 


Ox Jackpot 


x Match 4+ 


x Match 4 


OxAfl. 12,00 


200 . 000 ,- 




Sorteo # 4967 


x Jackpot 


169 


x Match 4 


x Afl. 8,00 


09 - 14 - 17 - 18-22 


Proximo Jackpot 


60 . 000 ,- 



04 - 09 - 23-28 

Sorteo # 1218 

MegaBall 10 

0 

x Jackpot | 


2 

x match 4 

350 . 000 ,- 

3 

x Afl. 500,00 

82 

x Afl 50.00 

123 

xAfl. 15,00 



Afl. 625.000,- 



DIARIO 


SUPER 

4 


5333 - 1742-8775 


4786 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 06 Dec 2019 Merdia 





Sorteo # 

0 

x Jackpot j 

0 

x Match 4+ 

0 

x Match 4 

0 

x Afl. 12,00 


Joker 


Letter 


200.000,- 



> 

> 

| Sorteo # | 

0 

x Jackpot 

0 

x Match 4 

0 

x Afl. 8,00 


Proximo Jackpot 


59.000,- 





Sorteo # 

0 

x Jackpot 1 

0 

x match 4 

0 

x Afl. 500,00 

0 

x Afl 50.00 

0 

xAfl. 15,00 


Mega Ball 


325.000,- 



Afl. 575.000,- 



No tin sentido sinti bo incomodo pa loke 
no por wordo resolvi. E bon influencia cu 
bo ta ricibiendo di bo signo lo faborece bo 
intuicion. Numbernan pa awe: 13, 15, 21 
y 38. 


Aries 


Bo astro, Venus den cuadratura, por ta 
algo fastioso. No ta importa loke sosode, 
bo lo sa di duna frente, miho lo ta cu awe 
bo tin energia na bo fabor. Numbernan 
pa awe: 3, 5, 11 y 28. 


E enfoke di bo astro Mercurio ta accen- 
tua riba e bon caminda amoroso cu bo ta 
hibando. Awe, dialuna, lo bo sinti un tono 
nobo den bo bida. Numbernan pa awe: 
16, 25, 31 y 38. 




Geminis 


Bo astro lo drenta den e elemento candela 
y lo rebiba e chispa di pasion den amor. 
Desde mañan, lo bo ta memey di un esce- 
nario diferente. Numbernan pa awe: 18, 
26, 34 y 39. 



Cancer 


No saca nada for di proporcion, exagera- 
cionnan no ta conduci na nada bon. Tin 
aspecto di conflicto di bo astro, Solo, cu 
por costa bo un poco di auto confiansa 
awe. Numbernan pa awe: 15, 22, 24 y 29. 



Leo 


Mantene bo tono entusiasma pasobra, cu 
e actividad ey bo no lo tin metanan inal- 
cansabel. Bo ta sinti bo mes vibra, yena 
di entusiasmo y alegria. Numbernan pa 
awe: 5, 12, 34 y 39. 



Uirgo 



Libra 


Cuida bo privacidad pasobra realidad 
no ta precisamente loke bo ta imagina. 
E unico cu bo tin di controla ta cierto 
actitud di perdedo cu ta pone bo duda. 
Numbernan pa awe: 8, 19, 37 y 49. 


Reaccionnan cu bo no por evita dilanti 
un situacion sentimental inespera. Lo bo 
ta memey di un problema cu lo pone bo 
bay un banda, depende unda bo mes ta. 
Numbernan pa awe: 18, 29, 27 y 39. 



Sagitario 


No sigui e wega di personanan egoista y 
yena di negativismo. No bira inkieto pa 
loke bo no por controla den e momento 
aki, sino mas alegra bo mes di a logra. 
Numbernan pa awe: 11, 15, 17 y 50. 


No acepta nada negativo den bo mente y 
ningun hende no por manipula bo emo- 
cionalmente. Ta un periodo di ahusta y 
sincronisa. Numbernan pa awe: 16, 27, 
33 y 41. 



Capricornio 


Expresa bo mes manera bo sa con, pero 
tene cuidao cu imprudencia y falta di 
tactica. E dia aki lo prevalece un tono 
confia den bo bida, algo cu bo tin mester. 
Numbernan pa awe: 15, 17, 23 y 31. 



Aquario 


Un accion di temperamento of pura por 
stroba tur cos. Analisa bo realidad, lo bo 
por ta kiboca tocante bo sentimentonan 
na esun cu acerca bo. Numbernan pa 
awe: 14, 16, 22 y 30. 



Plsces 

^flSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den Dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 
Rode Kruis Aruba 

Pedro Gallegostraat 14 
Tel.297-582-2219 
Fax 588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

del Pueblo 
Tel. 582 1253 


San Nicolas 

Dr. Giel 
Imsan 

warda 

San Nicolas: 

Seroe Preto 
Tel. 584 4833 


Servicio di Taxi 

Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule December 2019 


SAT 


07 



SUN 


08 



MON 


09 



TUE 


10 



WED 


11 



THU 


12 



FRI 


13 


ARR 


DEPT 


BERTH 


ROYAL CLIPPER 


08.00 


18.00 


C 





CARNIVAL SUNSHINE 


08.00 


23.00 


C 





MSC DIVINA 


08.00 




B 

CARNIVAL LEGEND 


09.00 


22.00 


C 

OCEANA 


08.00 


18.00 


1 





NORWEGIAN EPIC 


08.00 


20.00 


c 

MSC DIVINA - Dept. 




18.00 


B 





MONARCH 


06.30 


15.30 


C 





CARNIVAL MAGIC 


08.00 


16.00 


B 

ADVENTURE OF THE SEAS 


09.00 


20.00 


C 

AZAMARA JOURNEY 


08.00 


18.00 


1 





CELEBRITY REFLECTION 


16.00 




B 

VOLENDAM 


08.00 


23.00 


C 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 


107 


Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 


913 


Seguridad Nacional 

11911 


Cruz Cora 

582-2219 

BOTICA 


Aloe 

584-4606 

4 Centro Medico 

584-5794 

Central 

585-1965 

Dafeota 


588-7364 


Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 


583-8560 


UTILIDAD 

Setar 

117 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 12/06/2019 



CENTRALn B vNk VAN ARUBA 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.33 

1.35 

1.37 

CHF 

179.99 

180.71 

181.51 

GBP 

2.27 

2.32 

2.38 

JPY 

162.56 

164.04 

165.69 

EUR 

195.85 

197.63 

199.62 

DKK 

25.46 

26.18 

26.98 

NOK 

18.48 

19.20 

20.00 

SEK 

17.77 

18.49 

19.29 

For amounts up to Afl. 100,000 

E delaster tayer na Cosecha ta pa bo siña pinta flor di Pasco 


ORANJESTAD- Pa por 
cera e aña creativo aki cu 
tabata yena cu tayer, Co- 
secha ta organisa e delas- 
ter tayer creativo cu un 
sesion pa siña pinta e flor 
di Pasco. 

Durante e tayer cu lo tuma 
luga diasabra 14 di decem- 
ber, e artista Lorraine Evans 
lo guia e tayer di pintamento. 
Lorraine ta un artista conoci 
cu ta domina diferente tecni- 
ca di pintamento y diferente 
material. Lorraine tambe ta 
conoci pa su pinturanan di 


flor y mata. 

E flor di Pasco ta un mata 
bunita y hopi gusta den e 
temporada di fiesta. P’esey 
nos ta ofrece un tayer creativo 
pa pinta e flor aki. Lorraine lo 
siña e participantenan tecnica 
di crea sombra y di crea for- 
ma. Lo uza potlood pa e tayer 
aki. 

E tayer lo tuma luga di 10.00 
am - 12.00 pm. Edad pa por 
participa ta 12 aña bay ariba 
y e prijs pa por participa ta 
AWG 30.00 y ta inclui mate- 
rial. E tayer ta tuma luga den 
e Centro Creativo di Cose- 

cha na San Nicolas, un espa- 
cio na unda bishitantenan ta 
rondona door di arte y p’esey 
tambe medio di e espacio nan 
creatividad ta wordo inspira. 
Inscripcion ta necesario y es- 
aki ta tuma luga na Cosecha 


San Nicolas of na Cosecha 
Oranjestad. 

Pa mas informacion por tuma 
contacto cu Cosecha San 
Nicolas na telefon 5878708 
of Cosecha Oranjestad na 
telefon 5878709. Tambe por 


manda un e-mail na cosecha- 
workshop@gmail.com. 

Pa mas informacion pa cu 
Cosecha, por bishita e Face- 
book page di Cosecha: www. 
facebook.com/Aruba-Cose- 
cha. 


Pronostico di Tempo 

Tempo: 

Parcialmente te temporalmente hopi 
nubia cu un awasero breve 

Temperatura maximo 32 grado Celsius temperatura 
minimo 27 grado Celsius 

Bahada di solo : 6:13pm subida di solo : 6:48am. 

Biento: 

For di direccion oost te oost- noordoost y modera; forsa 3 te 4 (12 te 30 km/ora, 7 te 16 nudo) 
den dia basta fuerte te posiblemente fuerte den rafaga; forsa 5 te 6 (31 te 50 km/ora, 17 te 27 
nudo) 

Situacion general di tempo: 

Den proximo 24 ora humedad persistente den nivelnan mas abou di atmosfera lo induci tem- 
poralmente mas nubia riba region local. Principalmente den oranan di marduga y mainta esaki 
lo produci localmente algun awasero breve. 

Condicion di lama: 

Olanan ta for di direccion noordoost cu haltura di 3 te localmente 5 pia. Ta pidi ocupantenan 
di boto chikito pa bay cu cautela principalmente den area di costa oost te noordwest. 



Un invitacion pa Fiesta Patronal na Misa 


ORANJESTAD - Di parti di Pastor Jairo 
Maduro y Pader Jose Miguel Nava ricibi 
un cordial invitacion pa tuma parti na e 
gran celebracion di e Fiesta Patronal di 
u La Birgen Inmaculada Concepcion”. 
Como preparacion a cuminsa cu un no- 
bena cual lo termina diasabra, 7 di de- 
cember. 

E mainta aki, tempran, kloknan lo bati pa 
anuncia cu Sacrificio di Misa ta cuminsa pa 
6:00am. 

Despues di Misa ta sigui cu Adoracion cu Ex- 
posicion di Santisimo te 6:00 atardi. 

Fielnan di tur otro parokia tambe ta invita pa 
uni den oracion y adoracion hunto cu esun- 
nan di parokia di Santa Cruz. Bin adora He- 
sus den Santisimo Sacramento di Altar. Esaki 
ta e ultimo dia di nobena cual lo cuminsa 
6:00pm. Yega cu confiansa cerca Santisima 
Birgen y pidi’e pa e gracianan desea pa medio 
di su intercesion cerca su Yiu Hesus. 

Pader Jose M. Nava lo ta encarga cu e Sacri- 
ficio di Misa di 7:00 anochi y invita tur fiel- 
nan, specialmente e colonia Colombiano riba 
e isla pa asisti na e Sacrificio di Misa bilingue 
di (Papiamento y Spaño). E misa ta dedica na 


celebracion di “Dia de las Velitas” un tradi- 
cion Colombiano bunita na bispo di Fiesta di 
“Inmaculada Concepcion”. 

Esaki ta un ceremonia cu luz di bela recor- 
dando con Birgen Maria a pasa den Bethle- 
hem buscando un posada pa descansa. E luz 
di bela ta pa lusa e caminda y laga La Birgen sa 
cu na e casnan cu bela cendi nan ta dispuesto 
pa ricibi e Mama di Señor den nan curason y 
nan hogar. 

Tur hende ta bonbini pa tuma parti na e bunita 
ceremonia aki, sigur amigonan di Colombia y 
nan famia. Trece un bela den glas pa despues 
di misa, ilumina e grot di Mama Maria bao 
presentacion di un obra teatral. 

Pa 9:00 di anochi ta expone Santisimo te cu 
diadomingo 6:00 di mainta. 

Ta haci un peticion na un y tur pa no laga He- 
sus su so. Bao adoracion den silencio of na 
bos halto gradicie di curason pa e sacrificio 
grandi cu E1 a haci pa reconcilia nos tur cu 
Tata. 

Paz y bendicion di Dios sea semper cu boso! 

Den nomber di Pastor Jairo, Pader Jose y 
Conseho Pastoral Parokial. 

MOSCU (AP) — Un nave au- 
tomatico di suministro Ruso, 
hibando tonelada di suministro, 
exitosamente a lansa ayera na ca- 
minda pa Stacion Espacial Inter- 
nacional. 

E Progress nave di cargo MS-13 a 
despega segun schedule pa 2:34pm 
riba un raket Soyuz for di compleho 
espacial Ruso na Baikonur, Kazakh- 
stan. 

Exitosametne el a drenta den un or- 
bita designa preliminar, y ta prepara 
pa dock cu e outpost espacial dialuna. 
Progress ta hibando como 3 ton di 
cuminda, fuel y suministro na e sta- 
cion espacial, cual actualmente tin 
seis astronauta a bordo - Andrew 
Morgan, Jessica Meir y Christina 
Koch di NASA; e Italiano, Luca Par- 
mitano di Agencia Espacial Europeo; 
y Alexander Skvortsov y Oleg Skri- 
pochka di Rusia. 


Militar Ruso ta test vehiculo di mani- 

obra espacial den orbita 

Militar Ruso a conduci un experi- 


mento ayera, involucrando maniobra 
un vehiculo espacial den orbita. 

Un satellite chikito a separa for di e 


‘plataforma espacial’ di e carrier, se- 
gun ministerio di Defensa a bisa den 
un declaracion, agregando cu e vehi- 
culo ta transmiti imagen pa evalua e 
‘condicion tecnico’ di otro satellite 
Ruso, como parti di e experimento. 
A describi e test como parti di un es- 
fuerso andando pa check condicion di 
satellite. 

Oficialnan Mericano a expresa preo- 
cupacion tocante experimentonan 
Ruso den pasado cu maniobra satel- 
lite, bisando cu intencion di Moscu ta 
incierto. 

E ministerio anteriormente a reporta 
e lansamento dia 26 di november di 
e vehiculo espacial Kosmos-2542, 
describi como un ‘plataforma multi 
funcional espacial’ pa monitor satel- 
lite. 

Varios otro satellite ‘inspector’ Ruso 
a ser lansa anteriormente cu e mesun 
proposito declara y nan a realisa test 
di orbita. 


Rednan social incapaz di stop manipulacion 



LONDON (AP) — Com- 
panianan di rednan social 
ta incapaz di stop activi- 
dad manipula, segun un 
reporte ayera di investi- 
gadonan afilia cu NATO, 
kende a bisa cu facilmente 
nan por a cumpra decenas 
di miles di likes, comenar- 
io, y views riba Facebook, 
Twitter, YouTube y Insta- 
gram. 

Mayoria di e cuentanan falso 
y e actividad den cual nan a 
participa a permanece on- 
line simannan despues, hasta 
despues cu investigadonan 
na e NATO Strategic Com- 
mand Centre of Excellence a 
reporta esakinan como falso. 
E centro, un grupo inde- 
pendiente basa na Latvia cu 
ta conseha e aliansa militar, 
a bisa cu e hallazgo ta den 
contraste cu declaracionnan 
di companianan tecnologico 
cu ta bisa cu nan ta trahando 
duro pa stop manipulacion. 

“En general, companianan 
di rednan social ta experi- 
mentando retonan signifi- 
cante pa stop e uzo malicioso 
di nan plataforma”, e reporte 
a bisa. 

Manipulacion online a resalta 
como un problema mayor 
pa companianan tecnologico 
despues di eleccion Meri- 
cano 2016, unda a sali na luz 
influencia di Rusia. E investi- 
gadonan a haya cu mayoria di 
actividad falso riba rednan so- 
cial ta cumpra pa motibonan 
comercial y no politico. E por 
inclui bnfluencers’ riba Ins- 
tagram purbando di mehora 
nan perfil pa saca mas placa di 


nan contract cu marcanan. 
Cuentanan falso toch ta ser 
uza pa motibonan politico, 
maske ta un parti menor di e 
industria y enfoca riba pagi- 
nanan ‘no occidental’, segun 
e investigadonan, kende a 
nota cu ta uza nan pa cumpra 
participacion riba centenares 
di pagina politico y decenas 
di pagina gubernamental. 

Pa efectua e estudio, e inves- 
tigadonan a bay riba industria 
di ‘proveedor di servicio di 
manipulacion’, cual ta ex- 
pandiendo pa suministra e 
demanda creciente pa click 
y likes falso. Nan a uza 16 
compania, mayoria basa na 
Rusia, pa cumpra participa- 
cion falso pa 105 post riba 
Facebook, Twitter, YouTube y 
Instagram. Nan a gasta apenas 


300 euro pa cumpra 3,530 co- 
mentario, 25,750 likes, 20mil 
views y 5,100 siguido. 

Pa evita di influencia comber- 
sacionnan real, nan a cumpra 
clicks unicamente pa postnan 
cu tabata sikiera seis luna bieu 
y tabatin mensahenan apolit- 
ico y neutral, manera ‘Hello!’ 
y ‘Danki’ riba saludonan di 
aña nobo di comisionarionan 
di Union Europeo. 

Cuatro siman despues, 80% 
di e actividad falso ainda ta- 
bata online, e investigadonan 
a haya, mientras nan a busca 
di evalua si e paginanan tabata 
detectando mal uzo indepen- 
dientemente. Nan a reporta 
100 di e cuentanan como fal- 
so, pero a haya cu 95 a keda 
activo tres siman despues. 


Algun plataforma ta miho cu 
otro, segun e reporte. You- 
Tube tabata e pagina mas facil 
pa crea cuentanan falso, pero 
e miho pa contraresta likes y 
views artificial. Manipulacion 
di Instagram ta facil y barata, 
pasobra e pagina no por de- 
tectay stop esaki. Mientras cu 
Twitter tabata e miho pa de- 
tecta y elimina manipulacion. 
Facebook tabata e miho pa 
stop cuentanan falso, pero 
cualkier cu a logra pasa tabata 
mas exitoso pasobra nan no 
tabata enfrenta mas scrutinio, 
y nan comentarionan y views 
no tabata ser elimina. Face- 
book a bisa cu a deshabilita 
2.2 biyon di cuenta falso den 
prome kwartaal di e aña aki. 
“Tactica di participacion di 
Facebook ta keda un reto pa 


henter e industria”, Face- 
book, cu tambe ta doño di 
Instagram, a bisa den un de- 
claracion. “Nos ta realisando 
inversionnan masivo pa haya 
y elimina cuentanan y partici- 
pacion falso tur dia.” 
YouTube a bisa cu ta tuma 
cualkier abuso di su sistem- 
anan na serio, y a inverti den 
tecnologia pa preveni infla- 
cion artificial di conteo di 
views riba video. “Mientras 
cu ningun sistema anti-spam 
lo ta perfecto, nos team ta 
traha duro pa mantene spam 
views na menos cu 1% di tur 
views”, e compania a bisa den 
un declaracion. 

Twitter a bisa cu a ‘inverti re- 
cursonan tecnico significante 
riba e problema aki, y ta com- 
prometi na mehoracion’. 

Ultimo ayo na Juan Chabaya ‘Padu’ Lampe 


Continuacion di Pag. 2 

Padu su mes a crea un metodo 
pa crea y produci su obranan 
musical. E no solamente taba- 
ta toca piano, sino cu su don 
a permiti pa e cuminsa prac- 
tica entre otro cu cuarta, cu a 
bira un instrumento clave y 
esencial p’e. Ta asina cu na su 
inicio, Padu tabata compone 
musica riba cuarta y despues, 
e tabata bin riba piano cune. 
E1 a yega di produci mas cu 
500 piesa musical. Un parti di 
nan, ainda ta den mas cu 250 
cassette cu danki na Funda- 
cion Padu, y un grupo di mu- 
sico profesional, nan ta tra- 
hando pa transcribi nan riba 
notula. Nan ta spera cu den 
cuadro di Padu su 100 aña di 
natalicio, dia 26 di april 2020, 
parti di e proyecto aki lo bira 
un realidad. 

Padu a bay laga nos dia 28 di 
november ultimo. E1 a keda 
den un soño profundo pa 
eternidad. Despues cu Padu 
no por a toca mas, el a per- 
cura hunto cu e cariño di 
su inseparabel yiunan Viv- 
ian y Victor pa laga recuerdo 
bunita atras. Ta asina cu hopi 
hende den cualkier evento cu 
Padu tabata t'ey a percura pa 
saca un potret hunto cune. Di 
biaha un sonrisa spontaneo 
tabata brota di Padu su cara. 
Un sonrisa cu tabata expre- 
sion di su alegria natural cu 
lo permanece bibo pa semper 
cerca nos. Un sonrisa com- 
paña cu un palabra cu semper 
lo sigui resona den nos cu- 
rason: “Dios bendiciona bo 
ricamente!” 

